Update: Kawlram Ti Lian Hnubik Dirhmun, Chin Ramkulh Zong Lei A Min Sual Lai Tiah Thinphung Dirhmun Ah A Um – Laikua Post\nUpdate: Kawlram Ti Lian Hnubik Dirhmun, Chin Ramkulh Zong Lei A Min Sual Lai Tiah Thinphung Dirhmun Ah A Um\nAugust 10, 2019 cahlun SHOPPING 0\nTu lio Kawlram ti lian cu tih nung a si ko. Kan hnu nihnih chungah Kawlram pumpi ah minung 12,000 nih an inn le lo kaltak in himnak an kawl i a tu cu minung 38,000 tiang nih himnak an kawlmi an phan cang tiah theih a si.\nJune thla dongh thawk in nihin ni tiang ti lian ruangah minung 105,000 leng nih an inn le lo, an um le kheng chuak tak in harnak an tong cang tiah theih a si. Cheukhat cu Kachin, Rakhine le Chin ramkulh hna ah ruati a tlawm deuh cang caah an inn lei an kir than cang tiah theih a si.\nTutan hi rua a tur tuk caah Mon ramkulh chung ti lian a zualhma khun i kan hnu nihnih chungah minung 7000 leng nih an inn le lo, bel le kheng kaltak in himnak an kawl tiah theih a si.\nMyanmar Red Cross phu nih an chimh ning ah cun Paung myo ah rua a surtuk ruang le ti a lian tuk ruangah vawlei a min i minung 5 nunnak a liam tiah theih a si. Myone dangdang zongah inn cheukhat le sianginn cheukhat cu ti nih a la i a fenh hna pinah lam hman awk thaloin a phit dih tiah theih asi.\nCu pinah cheukhat khuapi khuate hna cu ti nih a khuh dih tiah an chim chap. Myanmar Red Cross phu hi nawlngeitu hna he vawlei min ruang le ti lian ruangah harnak a tongmi mipi bawmhchanhtu an si.\nTutan ti lian ruangah Karen ramkulh le Pago ramthen hna zong nih harnak an tong ve i Karen ramkulh ah minung 3300 leng le Pago ramthen ah minung 3700 leng nih an inn le lo, an um le kheng kaltak in himnak an kawl tiah theih a si.\nMyanmar Red Cross phu, cu hmun i nawlngeitu hna, khuami mipi hna le NGO phu zong nih i bawmh in ti lian har tongmi hna caah biatak tein rian an tuan ve ti a si. An riantuan ning ahhin phaisa fang in bawmhnak pek, facang le ei ding dangdang in bawmhnak pek hna aa tel ti si.\nKhuacaan zohthiam hna nih an kherhhlai ningah Chin ramkulh, Rakhine ramkulh, Karen ramkulh, Mon ramkulh le Tanithary ramthen hna ah rua ti a tam rih lai ti a si caah kanmah tlangcung um Chin miphun caah vawlei a min sual lai ti thinphang a si ko.\nNeymar Nih Messi Cu Um Thiam Loin A Tuah Cang, Zeiruangah Messi Zong Nih Hi Tluk In Neymar A Dawt Hnga\nVice President Pu Henry Van Thio Cu Vawlei A Minnak Thetphyukung Ah A Va Kal (+Photos)


Hringtu Nu Le Pa Nih Hlonhmi Dirhmun In Pangpaar Zuar Bu Tein Inn Pakhat Le Mawttaw Tiang A Nei Ve Cang – ZINGHMUH NEWS\nHringtu Nu Le Pa Nih Hlonhmi Dirhmun In Pangpaar Zuar Bu Tein Inn Pakhat Le Mawttaw Tiang A Nei Ve Cang\nVawlei cung kan nun chungah hrinmi fa le hna caah a faak bikmi le tuar a har bikmi thil pakhat cu a kan hringru nu le pa hna lila nih duh cawm duh loin hlonh a tongmi fa le dirhmun phanh hi a si ko lai. Cawm le ken an zuam lo hraat ah cun hringtu nu paw chung aa sem ka te zongah hei thah men ding si ko, a si lo le nau neih khawh lonak si hna zong hman ding si ko.\nA si nain thlakua chung bak te pawi hnu i har le sa tak in hrinmi mah le fa le rori duh tthan loin lamkam hna ah hlonh a tongmi fale dirhmun hi cu a tongmi hna caah cun a rak faak hringhran ko lai. Ko Kaung Myat timi pa hi a hngakchiat lio ah a mah a hring tu nu le pa hna bak nih an rak hlonhmi fa a si.\nZei ruangah dah an rak hlonh tiah cun Ko Kaung Myat kumhnih a si lio ah hin a mah hringtu nu le pa hna an rak i tthen i a ho hmanh nih zoh khenh le cawm an zuam ve ve lo caah phungki siangin pawng ah an rak hlonh. An hlonhnak pawngah a ummi phungki siangin ah a tthumi phungki pa nih cun a zoh khawh lo ruang le a zaang fah tuk ruangah a mah nih aa zoh khenh.\nCu ti cun Ko Kaung Myat cu phungki siangin ah a hung tthang ve i tlangval pakhat dirhmun a hung phanh tik ah pangpaar zuar nak in pawcawm hram aa thok ve. Yangon khua chungah hin pangpaar zuar tu an tam pi ko nain Ko Kaung Myat cu pangpaar zuar tu midang bantuk in phanat zong aa denh lo lengah nikhat ah rawl voikhat te lawng bak a ei.\nMah rawl voikhat a eimi zong cu a khim lo deuh caan hna a um tik ah ka khim sual lai lo ti phaang in ti hrai thum peng a din chih ve. Pangpaar a zuarnak in hin nikhat ah Kyat 7000 a hmuh si ah cun thongkhat hmang in a taangmi 6000 cu aa khon peng ve. Ko Kaung Myat nih a lung chung te ah aa seh chih pengmi cu zei dang si loin phaisa hi tam piin kawl i tlawmte hman timi hi si.\nA rian ttuannak ah aa zuamnak thawngin le phaisa semrel tein a hmannak thawng in a tu ah cun Ko Kaung Myat nih hin inn pakhat aa neih cang lengah mawttaw pakhat le inn hmun pakhat zong aa neih chap ve cang. A rak hlonh tu a nu le pa zong cu a ngai tuk ve ko hna nain mah a ngaih hnanak cu a philh khawhnak ding ah rian ttuan aa zuam chih peng ve.\nVideo zohnak: https://youtu.be/q7-K2UaGsho


Mawtaw Pah Ruangah A Nu Nauinn A Kuai I Amah Teim Lengah A Rak Chuak, A Min Ah Pathian Nih A Hunphenh Mi Tiah An Sak - THANGLAWI\nJuly 30, 2018 July 30, 2018 Lyly Par 0 Comments World\nBrazil ramah ttihnung tuk mi mawtaw accident a cang i nau a pawi liomi nu pakhat cu a nauinn a kuai i a nauinn cu vanthat ah hramh cungah a va tla. A van a ttha tuk mi cu ngakchia nute kong cu hitihin kan theih khawh tawk a si. A thla a tling dengcang mi nau pawi nu nih truck pakhat cu a rak zulh hna. Lam cung an kal cuahmah lio ah an mawtaw cu break a poh i an i let.\nAn mawtaw aa leh lio mawtaw aa mer lio ahkhin mah naupawi nu cu aa hlonh i a tla. Cuti a tlak hnu ahcun mawtaw cung in a rak tla mi thingphal nih a paw kha a tlak hnawh i a paw chung i a um a fa te cu a rak chuak. Lung nuam lo ngaimi thil belte cu bawhte i a nu hi cuka hmun ahcun a nunnak a liam colh.\nAsinain anu paw chung in a chuak mi a fate tu cu an mawtaw aa leh nak in metre tawmpal aa hlatnak hramh cung ah a ttah bu in mibawm tu hna nih an va hmuh. Mah a fate cu nute a si i a laihri kha aa tan nain khuaruahar ngai asi mi cu aa hriahnak le aa khawndennak zong pakhat te hmanh um loin ngandam tein a um kha an hmuh. Mah ngakchia nu te cu a naihniam bik nak sizungah an kalpi colh.\nMah thil a cannak hi Brazil ram south east Sao Paulo le Curitiba karlak ah a si. ngakchia nute a nu kong cu an hlathlai tikah nau pawi mi a si ti pin cu a dang zeihmanh a konglam an theih khawh mi a um lo. Hi thil a cannak a va kal vemi mi bawmtu pakhat nihcun ” a hmun ka phak ahhin truck mawngtu pa hi hliamhma tlawmpal a rak ing. Ngakchia ttah thawng kan theih hnuah thingphel tangah nu pakhat a thimi kan hmuh, ngakchia te tu cu a nu he aa hlat deuhnak ah kan hmuh i kan hmuh le cangka in sizung mawtaw kan auh colh hna. Ngakchia te hi a nu paw a keh hnu ah a rak chuak mi a si ko, an i leh ning hi a fak tuk caah ngakchia te cu a nu paw a keh nak in a rak chuak hi asi” tiah a chim.\nMah hngakchia nute cu pound 6 le 8 onz a rit i a min ah giovanna (pathian nih a hunphenh mi) tiah an sak. Truck mawngtu pa tu cu sizung ah a kal ko nain thil a can ni ah khan a chuak tthan. Tu ahcun Mawtaw mawngtu pa cu mawtaw mangh lioah mi thih ter case in taza an cuai tiah thawng theih asi. Mah a thimi naupawi nu tu cu palik nih chungkhat a ngaih le ngaih lo an hlat cuahmah lio pi a si i chungkhat hna a ngaih lo ahcun a ruak cu hitihin vui i a fate tu cu ngakttah sianginn ah chiah ding in an timtuah lio a si tiah theih asi.\n← AN FA 6 TE KALSAN IN AN NUPA IN AN INAWKHLUM\nKum 11 Ngakchia Nu A Tthi Mi Malaysia Pa Chungkhar Hna Kar Lakah Remlo Nak Meici A Karh Thluahmah Cang →


Salai Lung Thli Tum Nih Pu No Than Kap Kong Ah CNLD chairman Pu Ngaisak sin ah ka tialmi cakuat: – Myanmar Chin\nSalai Lung Thli Tum Nih Pu No Than Kap Kong Ah CNLD chairman Pu Ngaisak sin ah ka tialmi cakuat:\nJune 24, 2020 Myanmar Chin Chin 0\n(2) Falam peng lawng nih an uar i Hakha le Thantlang peng nih Hitler tluk in kan tih i kan huatmi, tuanbia chiahru a ngeimi Pu Nothankap bantuk hi Chin a huapmi party hruaitu a si awk si lo. Hruaitu thimnak ah a tlin ahcun phundang.\n(4) Peng(myone) kip EC nih Chin miphun dihlak caah a tha bik tiah an ruahmi vote pe hna sehlaw vote tam bik a hmumi hruaitu nih kum 5 chung CNLD chairman tuan seh.\n(5) Cu chairman nih election ah CNLD teinak ngah khawh ding ah i zuam sehlaw teinak ngah ahcun Chief Minister zong tuan chih seh.\n(6) Chin a simi poahpoah kha hruaitu chairman thimnak ah luh khawh siseh. Nothankap, Zozam le Ngaisak lawng an lut kho lai tibantuk si hlah seh.\n(8) CNLD cu Chin miphun party a si nan ti tung ahcun a cunglei ka tialmi hna hi nan ruah awk ngai a si. Cuti nan tuah duh lo ahcun tulio nan personal party CNLD cu Chin miphun party tiah auh hram hlah u.\nJacob R Thang: Zawngkeng Pa Politic Ruangah Halkha Le Falam Ah NLD Cu An Sung Cang Lai\nQasem Soleimani cu Drone hmang in an thanhnak kong he pehtlai in President Trump tlaihnak ding nawl Iran nih a chuah.


Pu Chan Hre Nih Mual A Kan Liam Tak Cu A Poi Tuk Ee – The Cherry Par\nPu Chan Hre Nih Mual A Kan Liam Tak Cu A Poi Tuk Ee\nJanuary 22, 2021 January 22, 2021 Cherry News\nPu Chan Hre ( Kapa Hre), Tu le fa a daw tuk tu rualchan cingla a tleihchan tuk mi kapa Hre aw, na liam lai kan in sian hringhren lo cu Ram le miphun a daw tuk tu na phak nak hmunkip ah Lai chiatthat bu, i zohkhenh nak a hrih awh tu asersiam tu na si zungzal mu kha vial te ah Bawipa nih an cawisan i Laimi pumh nak le Biak Inn adirh zungzal tu pasal tha aw.\nFim ca cawn nak ah siseh na tuan nak rian kip ah dingfel te le zumh awk tlak in na tuan zungzal caah kan in bochan tawn tuk mu kha kapa Hre. Chinmi thawhkeh nak vial te mirang ca in kan Lai ca ah siaherh nak tam pi he a let kho tu kan in u pat tuk e. Mibawmh le sersiam a duh tuk mi rual za pum aw .Na khual tlung le mi leng dawt le zoh khenh duh kha mu zohchunh awk tlak tuanbia tha tuk na tial tak e.\nMizaw kip na kan zoh le mi ruak kip na kan humh tawn kha philh ni um lai lo e kapa Hre. Na chuahkeh nak Zathang hrin Nguntual chung le na rual hawi nih tuar len hna lai na Liam ni cu tuar a har e kapa Hre aw.Nang mah ve lo bang kapa Hre aw. Credit: Sung Zi Mang\n← Former President Donal Trump hi ta, President hlun pawl nih an hmuhmi salary le bawmhnak vialte hi a hmu ve lai maw?\nJoe Biden Nunnak Nih An Langhter Tiah Ka Ruahmi Tete →


US Mipi Nih An I Ngeih Bak Mi! Nicaan\_Date Fiang Ter Asi Cang – Chuncha News\nUS Mipi Nih An I Ngeih Bak Mi! Nicaan\_Date Fiang Ter Asi Cang\nU.S Presidential Debate cu a nicaan/date a fiang cang. Voi 3 an tuah lai. A voi 1nk cu September 29 ah a si lai i, a hmun cu “Case Western Reserve University, Cleveland, Ohio ah a si lai. Moderator a ttuantu ding hi in Chris Wallace ( Fox News) a si lai. Chris hi Trump a hua ngaimi a si. Cun, Joe Bidden zong hi a uar hlei lo. Cucaah, a biahal dingmi cung ah a fair te men ko lai tiah zumh a si.\nAvoi 2nk cu October 15 ah a si lai i a hmun cu “Adrienne Arsht Center for the Performing Arts, Miami, Florida ah a si lai. Moderator a tuantu ding hi Steve Scully ( C-SPAN) a si lai. Steve Scully hi mi daidam a si pinah, C-SPAN hi liberal zong an si lo, Conservative zong an si hlei lo. A karlak te ah a kal a ummi Media an si caah Trump Vs Joe karlak debate ahhin a fair te ko lai tiah zumh a si ve.\nA voi 3nk cu October 22 ah a si i, a hmun cu Belmont University, Nashvile, Tennessees ah a si lai. Moderator a ttuantu ding hi Kristen Welker (NBC News) a si lai. NBC News cu liberal thazaang a pe takmi, Trump a hua taktak tu Media an si caah, avoi 3nk debate cu moderator nih Joe a bawmh lai i, Trump thlak an izuam te lai tiah ruah a si. VP debate hi voikhat a um lai. October 7 ah a si lai i, a hmun cu University of Utah, Salk Lake City, Utah ah a si lai. Moderator a ttuan dingmi hi, Susan Page a si te lai. VP Bebate hi zoh an dawhte lai tiah zumh a si.\nA Biapi Taktak Theih Hrimhrim Ding :Hakha Penguk Zung Cathanh An Van Tuah Cang


BIADIK A FIANG CANG, THINPHAN DING ZEIHMANH A UM TI LO – The Chinlung Post\nAugust 28, 2020 admin Local News 0\nMah konghi attihmi nan um ti ka theih. Hi thil hi biatak tein mikip nih an share mi ca a si. Asinain biadik le biahman asi maw silo timi hi i fian ahau. Post an tuahmi kip hi biahman dih asi thlu lem lo.Cun hi cabia siseh Rakhine minput in hi bantuk thil post hi lih bak asi. Cucu media ngan hna hal hau loin an cattial in lih asinak zoh ahcun hmuhkhawh asi.\nThatein zoh ulaw lih asinak nan hmuh in nan theih khawh lai. Attialtu hi Rakhine ahua ngaingai mi asi lai tiah hmuh le theih khawh asi. Acabia hman ning khin cathiam lo asi tiah hmuh le theih khawh a si. Mah miphun upatnak hloh in minchiater khotu dingah mah miphun nih cabia an ttial ballo. Cun hi konghi zeibantuk official media zong nih an langhter lo.\nMin cungah signature siseh, atang hrawngah Arfi lem tuahchom hna khin zoh tikah alem asi ko timi fiangtein alang. Cun hmanthlak dang vun langhtermi Arakan (Rakhine ) pawl official Letter head ah siseh an official catlap paoh ah khin Logo Watermark (fiang lo nawn in cafang hnu ah Logo acuangmi) a um hrimhrim dingmi asi.\nAdonghnak ah incharge an si ah maw, nawlngeitu hna min an ttial ballo. An mah an phoih min lawng an ttial tawn. Tahchunnak ah Hnunte, president tibantuk in an langhter ballo. Thil an post mi paoh hi ahman dihmi an si lo. Ahman maw hman lo timi hi mah tein dottletnak zong tuah pah ding asi.By Edward\nSALAI VAN LIAN THANG: HIHI CU KA HUN COMMENT TTHAN TA DUAK KO LAI


Tazaa An I Cuai Than Lai TuTan Ah Trump Nih A Sungh Khan Kho Lo – The Chinlung Post\nUSA Election Pehpar TharNarelhlanah biacah kan duhmi cu kei hi Trump a dirpimi ka si caah na relhlanah theiter ci kan duh. Pathian a biami ka si ve.Nihin nitiangah a hodah teitu asi ti cu chimkhawh asi lo. Sihmanhsehlaw a ra laimi ni tlawmpalah cun tuanvo ngeitu nih a nih hi timi a thanhte ko lai. Cu lakah a pehparmi tlawmpal cu a tu an buaipimi state pawl hi thimzan November 3 ah cun Trump nih ateinak state deuh longte asi. November ni 4 zingka 2:30 hrawng in Joe Biden nih vote tamtuk ai thlau cangmi kha avun detthan i teinak anehhnu nihkhat rauhah an vun pek.\nCucu Trump nih acohlan khawhve lo caah vote relthan dingin tazacuainak cu ahung chuak.Media nih Trump hi an dirpi duhlo, Joe Biden an hawipa lihchim kha na tanh ve. Hi thil an tuahmi chungah an buaibainak hrampi cu Mail in vote kuat, thlakkha asi. Cu vote mail kuatkha adikmi cu sisehlaw a hopoah nih teitu cu teinak an coter ko hnga. Nain Joe Biden le an tanti hawi Democratic pawl cu Mithi cia vote kha an lak i ithimnakah Joe Biden vote an tlakter ve hna. Cun minung state dangta kha an lak i state dangah vote an thlakter rih hna. Culong a si lo,\nTrump minthut ai lomi pa 8 bak te Joe Biden vote an thlahter rih. Cun Min tellomi pawl kha arannak in vote an thlakter .Trump vote kha an hlawnhpiak , azat cu hngalh asi lo nain atamtuk hrinhran. Cun ithimnak vote relmi chungin Trump vote kha Joe Biden leiah an thial rih, Mipi nih Trump vote an pekmi kha an delete piak rih, cu long asi lo. Post Office nih mail ni luanhnu ah an tuahmanh lomi vote a rannak an vuntuahcawp i, tuahmi cu a tlaihnu ah an vun pekthan rih hna nain ani caan kha election nih chungah aphanmi asi tiah an thlen rih.\nAruang cu Joe Biden nih ateicang tiah an i lawmh lioah Trump nih vote tumtuk atei caah asi. Tutan ithimnakah hin a hlanpi in tubantuk kan tuahlai tihi an rak itimhmi hrimhrim kha asi cu afiang. Democratic party nih hin a thli in tawrle cheng in ziknawh an hman ti cu chim haulo a si ko cang.Atutan an buainak hi afawi lailo, hlanpi in an thil tuahmi an rak fiarnak kha mual apho khi asi cang caah mipi thinlung chungah a cam cang lai , caah hinak asanglei an panh kho, Media nih Trump an tanh duhlo tikah Trump nih a mah tein media kha i ser ve.\ncucu Twiter le Facebook page ai ser i, nan hmuhmi kha ka chim u tiah a ti ve tikah media nih an thanh piak duh lomi, an tialpiak duhlomi kha amah te bakin aithanh a langter caah media nih an tei khawh lonak cu a si. Follow a tamtuk angei i, Media pawl cu sunhzatlak nih a den hna million tampi nih an chuahtak hna caah nihlawh an i pe kho tilo caah an riantuan minung anrian in an dinhter hna.\nAtu i Joe Biden teinak an pekmi State ah hin teinak ahmuhthan ko lai cucu kan i ruahchanmi cu asi ko. Vuleiah hi ahohmanh atlingmi kan um lo an umlo nain Trump tluk in USA ram adawmi ka hmu rih hna lo, atuanman thlahlawh mi sifak apek ko buah a dawtnak an hmuhpiak kho hrim lo,Abraham lincoln chang a si.Nihin laimi tampi nih Trump hi a hua taktakmi kan um kho me,\ncucu kan chung ummi nih a remlo caah asi ko. Obama chan kha kiarthan kan duh caah asi ko lai. Kan tuah tawnmi kan ngah tawnmi a kan phihpiak hna si kho ve ko, kan mawh ve lo. Khrifa nih kan tleihtleng taktak cu tutan ithimnakah hi a lang tiah ka ruah. Adeu le atak a langfiang bik ko ka ti.Kha ka bia athaw i ka bia asau, tutan thimnakah cun Trump nih teinak puanrang atarthan lai cucu ka chunmang zong asi i, atak zongin kan hmuh ko lai.\nAtu atangmiah hin Pennsylvania (vote 20) Georgia(vote 16) Arizona (vote 11) a tu ahmuh ciami 232 +20+16+11 =279 a si lai i, adang hi a lak thanzongah atha alakthan lo zongah a zeihamh a herh ti lo. Hihi cu a rauh hlanhah an fiangte ko lai. Minnesota, Michigan zonghi kanmah ta an si te ko lai. apahnih hin vote 16 an ngei .Ahopaoh teitu si ka duh lo, fiangte in Pathian atanhmi khrihfa akan dawmi rian a thiammi ka duh caah Trump hi ka tanh bak. Obama chan cun zan mitkuh athaw lo, rian a har misual an karh. Tihphannak chungah kan dir kha bantuk kha hmuhzong ka duh tilo. Pathian biaklio caanah bawmpuah atam meithal iakahnak atam . cucu na duhthanah Joe Biden kha tanh ko.\nKa chunmang cu a hlanpi Election hlanpiah ka rak tar cang ka facebook pageah, cubantuk te in January ni 20 cu Trump nih thutnak kha pehthan ko lai.Keimah cawngthai in kathai, a duhmi zalawngte in relkhawh asi. Hawitha tampi ka duh, Pathian hi kan himnak le kanthazang kan ruahnak dihlak nunnak cu asi. Atu kan nun hi Pathian thluachuah asi. Ithim dingmi pakhat ka ngei cucu Jesuh khrih a si, cucu a zum i Pathian atanhmi cu ka tanhve bak hna, ka dirpi ve bak. Cafang palhnak le tlinlonak tampi a um kho ka vun remhpah than te ko lai. Reltu nan dihlak cungah Jesuh khri deihnak le hnangamnak um cio ko seh. Nan tuan kawlnak nan thlacamnak cungah Pathian nih hlawhtlinak he na umpi cio ko hna seh.


Nay Lin Kyaw he an rak ithitnak kong aphuangtu Zar Zar Htet - Khuaruah Har News\nNay Lin Kyaw he an rak ithitnak kong aphuangtu Zar Zar Htet\nZar Zar Htet cu sexy model sinak he hlawhtlinnak tampi ahum khotu pakhat asi. Zar Zar Htet nihcun aliamcia nitlawmpal hrawngah khan atlangvalpa Nay Lin Kyaw he pehtlaiin alungchung um biacu social media hmangin arak phuan balcang.\nZar Zar Htet le Nay Lin Kyaw hnacu kum li leng kum nga dengmang chungcu an rak iduhbal cang nain kan hnung nitlampal arau cangmi ah Nay Lin Kyaw nih Interview an tuahnak ah Zar Zar Htet he an ithen cang nak kongcu arak phuan kha asi.\nMah thongpang atheih tiakah Zar Zar Htet nihcun an pahnih karlakah midang theihpilomi thil tampi aum ruangah hin nan theihlo ahcun rak ka soisel hlah u tiah chimnak nawl rak kape hram u tiah arak tarlangh balve cang.\nTutan zongah hin Zar Zar Htet nihcun Nay Lin Kyaw he an rak ithitumh balcangnak kong vialte cu amah social media cakuang chungah arak tarlangh hi asi. Tu chun ni ah Zar Zar Htet nih amah social media cakuangah arak tarlanghmi cu “SLNK is my husband.\nWe’re already married last three years ago. I can’t give answer anybody & interview” tiah aliamciami kum thum lioah an rak ithitumhnak kong le mah konglam he pehtlaiin biahalnak lehnak ding angeihlonak konglam hna cu atial.\nNay Lin Kyaw cu tu kum Myanmar Idol season 4 hlasak zuamnak ah aitel vemi hlasak thiam mipakhat a si. Hmanh sehlaw zumnak kan tihmi cu atla mi umphung a si bantuk in Nay Lin Kyaw cu Myanmar Idol zuamnak in arak tla mi a si.\nBank Phaisa Afir Mi Vialte Christmas Laksawng Ah A Phawttu Pa Cu Palik Nih An Tlaih\nMooler kum 21 tlinnak chuakni sunglawi ah ting 100 renglo man thilri hna laksawngah apetu amah thapetu hna\nKachin ramthen Dawthponeyan ah vok 200 leng zeizawtnak ti theihlo in ruahlopiin an thi dih\nApawi taktak: Tunai teah khan Nghakchia pakhat thingkung tlu mi nih an inn a denh i a thi\nMissionary Tlangval Lallianzau Nih Mual A Kan Liam Tak\nVairengte Nghakchia Tlau Mi Lalsiamthara Ruak An Lak Lio Video Cu Ngaihchia Tak Tak A Si\nTing 100 man kedanh nih surprise aton ruangah anuamtukmi Myat Yadana Kyaw\nMyanmar Idol Season 4 Ah Wild Card Winner Takhun Kyaw Thil Tuahmi Nih Mipi A Lauter Dih Hna


CM Lian Luai Nih Chin Party Faktuk In A Sawisel, Lentecelhnak Bel Bantuk An Si – Chin World News Evening\nCM Lian Luai Nih Chin Party Faktuk In A Sawisel, Lentecelhnak Bel Bantuk An Si: Chin ramkulh Chef Minister rian tlai lio mi Pu Salai Lian Luai nih Falam peng chung a tlawnnak ah Chin party tiah auh mi CNLD a sawisel peng tiah theih asi. CM Pu Salai Lian Luai nih cun kan hnuzarh i Zongte a um lio ah, “CNLD party cu lu le taw hngallo party tiin rinhtlak le zumhtlak an si lo” tiah a chim ti asi.\nKan hnu thla i Ramthlo khua a tlawn lio zongah CM Lian Luai nih cun “CNLD cu Lentecelhnak bel bantuk men an si, a rauh hlan ah an kuai lai i, remh khawh zong si ti lai lo” tiin a rak chim bal cang. Hi kong he pehtlaiin Falam i CNLD hruaitu Pu Biak Cawm nih cun, “Mah hi daan a buarmi asi. Cozah rianttuan pawl haal in pengtlang a tlawn lio ah party campaign nak tuah lo ding tiin Daan chungah a um.\nTahchunnak a hmanmi Lentecelhnak bell bantuk men a timi zong tualchung i thil sunglawi kan neihmi man sunlawi zia a theih lo ruangah a chim men mi asi. Kannih Chin Party cun Lentecelhnak beel bantuk simi tual chungin mah kut chuak thilri ngaih khawh ding hi kan tumtahmi pakhat cu asi” tiah Chinland Herald sinah a chim.\nHmai kum ah rampi thimnak a um cang lai i, party kip nih timhlamhnak an ngaih cio bantukin CM Pu Salai Lian Luai zong atu hrawng cu zarhte ni le zarhpi ni tinte deuh in Falam ah kalin mipi hna he tonbiaruahnak a ngei peng,” tiah theih asi. CM Salai Lian Luai nih hin atu tiang rih ahcun Falam ah a um vemi USDP, NUP le UDP hna cu a soisel lo nain, CNLD party pakhat lawng hi a sawisel bikmi asi tiah Chinland Herald (CH) nih cun an langhter.\nEditor note: Hi bantuk in Chin pa nih Chin patry a sawisel peng mi cu Kawl pawl an lungtling in an buk an bengh peng ko lai. Kawl kan duhlo ti lio ah Kawl ttenh in Chin miphun sawisel peng cu a ttha lo tukmi si. Cun, Pu Lian Luai nih hin Chinram i party dang USDP, NUP le UDP pawl sawisel loin amah a miphun party Chin party lawngte a sawisel cu khuaruahhar le mang bantuk asi. Cherhchan: Falamtimes


VUANCI HLUN ISAAC KHEN TANGAH VAI DORNAK CUN NOTHANKAP TAPEH SI KA DUH DEUH – The Chinlung Post\nVUANCI HLUN ISAAC KHEN TANGAH VAI DORNAK CUN NOTHANKAP TAPEH SI KA DUH DEUH\nNovember 24, 2020 admin Local News 0\nLai pasalttha Salai Lung Thli Tum cabia cu apin lawlaw ko cang. Fiang pup in Isaac Khen sining a vun tthuat ko cang, Theihcio bangin Chinram hruaitu pakhatkhat nehnang an hnu zulh ahaumi timi zapi nih theih mi an phuan ngam lomi vialte hna cu Salai Lung Thli Tum nih ralttha tein a tthuat lengmang hna i, aphozar lengmang hna. Tutan zongah Isaac Khen avun tthuat.\nSalai Lung Thli Tum nih tutan ah a chimmi cu NLD ah khin luh ka duh ngai ve tawn ko, nain eihmuar ruang ah an thawlmi vuanci hlun Isaac Khen a tang vai dor i a chimmi poah ‘hoh-keh saya’ va ti piak ding khi ka ruat kho bak lo. Amah kut tang va um nak cha cun Nothankap tapeh tuan hmanh ka duh deuh lai tiah Salai Lung Thli Tum nih attial.\nPolitician pawl cu hlen an thiam, an chim bang an tuah bal lo’ timi hi ka theih tawnmi cu a si. Nain, tutan election ah cun polician nakin khuate cheukhat velhle an thiam deuh timi fiang ngai in ka hmuh khawh. Mee khat hmanh a zut lai lo, nangmah 100% kan in pek lai an kan tinak khuate tampi ah mee 8-9 lawng hna ka ngah, zero ka ngahnak zong a um.\nSayama Nisuilian an huat ngai i mee pakhat hmanh kan pek lai lo an tinak khuate ah Sayama NSL nih mee 95% hna a ngah than. Atu ka ruat than i khuate cheukhat cu velhle a thiam takmi nungak he ka lawhter hna, i ralrin lo ahcun keimah bantuk in i chuahsual a fawi ngai. Kei zong kha teinak ngah lawng si loin a tlawm bik mee 7,000 tal cu ka ngah hrimhrim lai tiah kai ruahmi a si cu.\nNun thap in Chinram caah ramrian ka tuan lai ai timi nih cun Chinram ah khuasak hrimhrim a herh, Yangon hrawnghrang ah NGO bawmhnak bawh pah in khuasak i thimnak lai thla 3 aa duh ah parttime in thimnak vun luh khi sullam um bak lo(keimah telh in). Chin ramri kan kilveng lai tiah aukhuan len tung i mah pumpak kha Kawlrawn ah nuam ngai in khuasak than zong khi sullam um hoi lo,\nNingzah awk deuh khi a si. Chin party ai timi zong nih Chinram ah hram an bunh awk a si, Chin party ti tung i Chinram ah zungchoh chiah lo cu sullam um bak lo. Yangon hram bunhmi party cu Kawl party tiah auh a hau ve lai. Credit: Salai Lung Thli Tum\nRIP. BOCHANMI KANPA DR TAM AUNG LING NIH MUAL AA KAN LIAMTAK\nBAWIPA NIH TRUMP KUTKA A ON PIAK, HOHMANH NIH AN KHAR KHO LAI LO


LAINU SUNG TIN PAR NIH A KUT ASAMH CANG UAR A UM TUK – The Chinlung Post\nLAINU SUNG TIN PAR NIH A KUT ASAMH CANG UAR A UM TUK\nJuly 12, 2020 admin Chin 0\nThawngpang ttha taktak asi. Laimi lawng hmanh siloin Kawlram pumpi ah minthang a simi hlasakthiam Sung Tin Par thiltuah cu a sunglawi in zohchun atlak tuk hring hran. Pathian nih thluachuah pe chin ko seh. Kawlram minthang Lainu Sung Tin Par thiltuah cu a tanglei bantuk in hin asi.\nHlasakthiam minthang Lainu Sung Tin Par nih Chinram kulh asimi Paletwa i Pinawtapin khuami hngakchia thla sarih te lawng asi rihmi Yeyin Aung timi cu a lung athat lo caah operation tuah ahau. Cu operation tuahnak dingah Lainu minthang Sung Tin Par nih tingkul bak te bawmhchanhnak apek tiah mmnewsshwe thawngzamhnak nih alanghter. Man U Sawma.\nRelchih:Laimi nih kan i bochan taktak mi JP Biak Tin Sang nih Salai Lungthli Tum kong a chimmi cu uar a um khotuk. Ahman zong a hmantuk hringhran. Salai Lung Thli Tum hi cu Laimi mino chungah cun pasalttha taktak pakhat cu a si ko. Hi konghe pehtlaiin Laimi nih kan i bochanmi kanpa nih atanglei bangin a ttialmi a si.Salai Lungthli Tum.Kan CHIN mino faanau hna lak ah bochan awk, cawihler awk le bomhchanh awk tlaak hrim taktak in ka ruahmi ah Salai Lungthli Tum hi aa tel.\nHi pa hi mino te a si rih a ruahnak tete hi a thuk i a kau in ka hmuh. A ca ttial hi a cancan ah ninghngal bantuk in mi a tthua pah tiah ruah awk tete a um na in a lungthin a thiang in ka hmuh.Hlanlio a sican ning le fimnaak a kawl ning, ningzahnaak le harnak phun zakip a ton ning te hna zong ningzak bak lo in ai chim tik ah upat awktlaak, bochan awktlaak pasal ttha hrimhrim ah aa chuah te lai ka ti. Lung re theih a tongmi kan Chinmi hna a bomh tawn ning hna leChin mino hna an i lomhnaak ah lentecelh lei a tuah piak mi tete hna zoh tik ah duh a nung tuk.\nA bik in a tu lio mihar a bomh ning hna ruah tik ah lomhpi lo awk a ttha lo. Western in tangka kuat khawhnaak ah khua te tiang in a tuahmi hna hi a ttha tuk hringhran. A mah tangka hmuh khawhnaak pei a si cu ti hrimhrim hlah u sih. Salai Lungthli Tum a dam i, mi lianngan le mirum taktak ah aa chuah i CHIN miphun chung in miropui taktak a simi pakhat ah aa chuah khawhnaak hnga thlacamnaak in bomh tlaak hrimhrim a si , bawm cio ko hna usih.JP Biak Tin Sang.\nNa Tuah Manh Lai Maw?Hmun khat i an in hrem hna tikah hmun dang ah va zam u. Biatak kan chimh hna, Mi Fapa a rat hlanah cun Israel khuapi vialte hna cu nan cul dih kho lai lo.’ (Matt 10:23 NIV),Jesuh nih pumsa in vawlei i a nun lioah aa tinhmi cu a Pa nih a fialmi kha tling tein tuah a si. Pathian prokrem tlamtling tein tuah lo hi a duh lo bikmi a si.A zultu hna sinah, ‘Mi Fapa a rat hlanah cun Israel khuapi vialte hna cu nan cul dih kho lai lo’ a ti. Israel khuapi vialte i thawngthabia chim dih ding hi aa tinhmi a si. Cucaah a zultu hna kha khua pakhat ah saupi caam ding kha a duhpiak hna lo, khua vialte ah thawngtha chim dih hna seh ti a duh.\n‘Mi Fapa a rat hlanah’ timi hi mitampi nih ‘Jesuh voihnihnak a ratthannak’ a si tiah an ruah tawn, hihi biafangrual nih a chim duhmi si dawh a si lo. ‘Mi Fapa a rat hlanah’ timi nih a sawh duhmi cu thawhthannak, vankai le Thiang Thlarau toihnak in Jesuh sunparnak tu a si deuh. Jesuh Khrih vawlei i a ratthannak kong si loin Jesuh Khrih nih a pennak va lak awk i a Pa sinah a ratnak tu a si deuh (Daniel 7:13-14 zoh chih).\nJesuh nih a Pa sin i a rat hlanah a tuah hnga dingmi rian vialte lim dih a duh. Cuticun zultu hna zong nih an Bawipa Jesuh Khrih sin i an kal hlanah Khrih nih a pekmi hna rian kha lim dih an duh ve.Nangmah le keimah tah? Kan Bawipa Jesuh sinah kan kal hlanah asiloah kan rat hlanah amah nih a kan pekmi rian hi kan tuan dih manh lai maw? Bawipa riantuan mi lawngte kan si, zeitluk khan khi dah kan tuan cang. Bawipa rian hi duhsak in tuan loin rianrang in a tuan dingmi kan si. Credit: Tukhal Cazual.\nAA KAN TUAH NING ZOH TUAH UH, HIHI MAW USDP LE NLD CU


Myanmar UN Palai: Ramdang nih Myanmar ah sipuaizi tuah rih hlah uh - THE CHIN EXPRESS\nMyanmar UN Palai: Ramdang nih Myanmar ah sipuaizi tuah rih hlah uh\nMyanmar UN palai Kaw Moe Tun nih, “Myanmar ram ah sipuaizi tambik a tuahtu Japan telh in ramdang vialte nih Myanmar ram ah sipuaizi tuah rih hlah uh,” tiah a nawl hna.\nKan hnu thla UN General Assembly meeting pi ah ralkap dohnak le mipi dirkamhnak bia a chimtu Myanmar UN Palai Kaw Moe Tun nih, “Ramdang nih Myanmar ah sipuaizi an tuah ahcun ralkap an rumter hna, ralkap rumter nakin mipi nunnak khamh a biapi deuh,” tiah a chim.\n“Atu caan hi Myanmar mipi caah a biapi tuk. Sualnak ngei lo rammi khamh an hau. Cucaah ramdang nih Myanmar ah sipuaizi tuah ngol chung uh.\n“Ralkap nih Myanmar mipi a thah peng hna caah thah an ton tinak hna lo ramdang nih veng hna uh.\n“Hartongmi bawmhnak pe hna uh, Myanmar ralkap nih vanlawng in mipi a kahnak hnga lo Myanmar ram ah vanlawng zuanter lo dingin nawl chuah uh. Uknak firtu ralkap cozah tangka luhnak phit ulaw ramdang nih Myanmar ah sipuaizi tuah ngol chung uh,” ati.\n“Ramdang nih Myanmar sipuaizi an phih dih ahcun mipi zong harnak an tong ve ko lai, nain mipi an thah thluahmah hna, an tukvelh hna, a sual lomi an tlaih thluahmah hna caah zoh sawhsawh awk a ṭha lo.\n“Mipi harnak tong tuk lo dingin ralkap cozah tangka luhnak phihpiak dingin UN Security Council le ramdang kan nawl peng hna.\n“Sipuaizi maw a biapi deuh minung nunnak ti hi cuai thlai a hau. Sipuaizi phihmi cu hnu ah on ṭhan khawh asi,” ati.\nKyaw Moe Tun cu ralkap nih “ram rawitu na si” tiin Myanmar UN Palai rian an phuah nain an phuak kho lo. UN zong nih Kyaw Moe Tun lawng a cohlan.\n“Mipi thimmi cozah nih Myanmar UN Palai rian an ka pekmi si, cucaah mipi thimmi cozah lawng nih aa ka phuah khawh,” ati.\n“Ralkap nih an ka tlaih lai, thah lai ti cu ka thinphang lo. US, UN le ka ram mipi zong nih an ka ṭanpi ko caah ka ṭih lo,” ati.


Esther Dawt Chin Sung Thiam Tak Tak In Paling Le Parte Tthitumhnak Puai Hla A Sak Nak+Video - Khuaruah Har News\nMyanmar Idol season 4 lio ah winner tiang a lak piaktu kan farnu Esther Dawt Chin Sung cu zuamnak an dih tlawm pal ah Covid zawtnak nih kawlram pumpi a vun den caah duh ning i cawlcang kho ti lo in a um.\nMah lawng hmanh si lo in ralnih uknak an hung lak chinchap ruangah tuah an timh mi vialte tuah kho lo in a hung um tthan. Mah lawng hmanh si lo in covid zawtnak le kawlram buai ruangah online cung hmanh ah a mui hmuh awk hmanh a um kho huaha ti lo.\nCaan zeimaw zah chung online mipi hmuh khawh ding in a hung langh khawh lo hnu ah Yangon khuapi Hotel pakhat ah Paling le Parte hna tthitumhnak puai ah hlasa ding in an sawmnak ah kal in hla dawh taktak saknak caan ttha a hmu.\nTutan Esther Dawt Chin Sung Yangon Hotel pakhat ah Paling le Parte hna tthitumhnak puai ai ttamh ning te cu vawi dang nak hmanh in uar a um khun. Esther Dawt Chin Sung hi cu a muidawh lawng hmanh si lo in hlasak hrimhrim a rak thiam ning hi cu nikhat hnu nikhat hmuh khawh a si.\nA tang ah hin Yangon khuapi Hotel pakhat ah Paling le Parte te nuva tthitumhnak puai a kal nak i ai ttamh ning te hi cu uar a um bak ko. A tang video link te hi hmeh piak law rak zoh ve tuah kawl miphun hmanh nih rak uar lo awk hrim a rak ttha lo. Video Link


Nizaan Mindat-Kanpetlet kar Kahdohnak ah a Nunnak a Liammi Salai Thang Ling – Hakha Cherry\nMay 30 ah Mindat-Kanletlet kar Aye-sakhaan ah CDF le SAC ralhrang kahdohnak a chuak i CDF lei in Salai Thang Ling (kum 22) nih ramn le miphun ca ah a nunnak a pek.\nMay 29 le May 30, nihnih chung Mindat le Kanpetlet karlak ah CDF le SAC ralhrang an i kap i, SAC ralhrang lei in minung 8 an nunnak a liam, tiah CDF nih thawng an thanh.The Chin Journal May 31, Yangon\nChinram Pennak (3)Israel miphun cu an ram le an miphun runvennak caah chungkhar kip i kumtling pa pawl kha ithawh cio a si. Hruaitu nih minung zat kha an tukpiak hna i mahle phun le chung hruaitu cio nih minung thim i raltuk ah ithawh a si.\nTutan Chin miphun ralthawhnak hi Chin miphun tuanbia ah a um bal lo mi Chinram Pennak caah miphun ningpi in ralthawhnak a si. Meithal kan ngei ruangah a si lo, kan thawng ruangah a si lo. Chinram le Chin miphun kan dawt ruangah, runven kan duh ruangah a si. Chinram cu Chin miphun nih kan pen lai.Bawipa nih Chinram le Chin miphun runven ko seh.by-Ram Kulh Cung


Lawmh Pi Cio Hna Uh Sih, Kan Laipa Nih Atletico Benidorm Club He Bawlung Chuih Ding In Min A Thut Cang - TIMES OF CHIN NEWS\nLawmh Pi Cio Hna Uh Sih, Kan Laipa Nih Atletico Benidorm Club He Bawlung Chuih Ding In Min A Thut Cang\nPosted By: thawngthawng September 9, 2021\nThluachuah thar kan dong tthan! Indiana khuasa, Ngalang khuami Pu. Thawng Lian Phutin le Meng Meng Phutin hna i an fapa Aba Phutin nih Spain ram ah a ummi Atletico Benidorm club he bawlung chuih ding in min thutnak a kan ngeih piak khawh caah kan lawmhpi tuk hringhran. Aba hi college a rak kai lio zongah college level in bawlung a rak chui mi a si hlei ah college a dih hnu zongah 2020-2021 ah Indiana ah a ummi Fort Wayne FC sin zongah bawlung a rak chuimi asi.\nAba, naa zuamnak le na teimak nak cungah upatnak nganpi kan in pek. Hmailei na lamthluan ah Bawipa nih teinak he lam in hruai in hram seh tiah thla kan in cam piak! Huge congrats Aba! We’re so incredibly proud of you!👏 Credit: Zophei Community of America – Youth\nJesuh nih cun, “Ngaihmanh ka ra zau lai. Mi kip an rianttuanning cia ah pek awkah ka laksawng cu ka rak i put lai.( BIATHLAM 22: 12). Asinain, cu ni le cu caan cu zeitik ah dah a si lai, ti kha ahohmanh nih an hngal lo, Fapa zong nih a hngal hlei lo, Pa lawnglawng nih a hngalh( MATHAI 24:36). Cu ruangah cun nannih zong timh cia tein nan um zungzal awk a si, zeicahtiah Mi Fapa cu nan i rin lo caan ah khin a ra ko lai. (MATHAI 24:44).\nZeitindah timh cia cun kan um lai? Pathian he i hawikomh in kan nung zungzal lai (GENESIS 6:10). A zungzal in kan i lawm lai, a zungzal in thla kan cam lai i Pathian kan thangtthat lai.( 1THESALON 5: 16- 17) Hlawknak le miaknak, thluachuah van luh hmuh le tinco caan lawngah i lawmh le thlacam le Pathian thangtthat le Bible rel khi a si lai lo. Sunghzathlaknak ton caan le ngaihchiatnak ton caan le ttahnak mitthli ton caan zongah Bawipa remruat a si ko tiin Pathian thangtthat, Bibble rel, i lawmh i thlacam zungzal khawh khi timh cia tein um cu a si ko.( DANIEL 6: 10).( LAMKALTU 16: 23-25).


Hlathlainak Na Tuah Ning Kha Ṭhanchoter | Cawn Awk Vennak Innsang\nVennak Innsang (Cawn awk Cauk) | 2019 May\nREL KA DUH Abua Holh Acholi Holh Africa Holh Aja Akha Holh Albania Holh Altai Holh Alur American Kut Holh Amharic Holh Amis Holh Angolan Sign Language Arab Holh Argentina Kut Holh Armenia Holh Armenia Holh (Nitlaklei) Aukan Australia Kut Holh Aymara Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Bolivia Kut Holh Boulou Holh Brazil Kut Holh Britain Kut Holh Bulgaria Holh Cakchiquel Holh Cambodia Holh Catalan Holh Cebuano Holh Changana (Mozambique) Chavacano Chichewa Holh Chile Kut Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Colombia Kut Holh Congolese Sign Language Costa Rica Kut Holh Croatia Holh Croatia Kut Holh Cuban Sign Language Czech Holh Czech Kut Holh Damara Dangme Holh Denmark Holh Digor Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Ewe Holh Fiji Holh Finland Holh Finland Kut Holh Fon Holh France Holh France Kut Holh Ga Holh Garifuna Holh Georgia Holh Germany Holh Germany Kut Holh Gitonga Greenland Holh Grik Holh Grik Kut Holh Guadeloupean Creole Guarani Holh Guatemala Kut Holh Gujarati Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Honduras Kut Holh Hungary Holh Hungary Kut Holh Iban Holh Ibanag Ibinda Holh Iceland Holh Igbo Holh Iloko Holh Indonesia Holh Indonesia Kut Holh Isoko Holh Italy Holh Italy Kut Holh Japan Holh Japan Kut Holh Javanese Jula Holh Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kazakh Holh (Arabic) Kekchi Holh Kenyan Sign Language Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Korea Kut Holh Krio Kurdish Kurmanji (Caucasus) Kurdish Kurmanji Holh Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Kyangonde Lahu Holh Laos Holh Latvia Holh Lenje Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Maharashtra Holh Makhuwa-Meetto Malawi Kut Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mbunda Mexico Kut Holh Mingrelian Mirang Holh Mixe Holh Mixtec Holh (Guerrero) Mizo Holh Mongolia Holh Moore Holh Motu Holh Mozambican Sign Language Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngabere Holh Ngangela Nias Holh Nicaragua Kut Holh Niuean Holh Norway Holh Nyaneka Holh Nyungwe Nzema Holh Okpe Oromo Holh Ossetian Holh Otetela Holh Palau Holh Panama Kut Holh Pangasinan Holh Papiamento Holh (Curaçao) Paraguay Kut Holh Persia Holh Peru Kut Holh Philippines Kut Holh Pidgin (West Africa) Poland Holh Poland Kut Holh Ponapean Holh Portugal Holh Portugal Holh (Portugal) Portugal Kut Holh Punjabi Holh Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quichua (Chimborazo) Quichua (Imbabura) Rarotongan Holh Roma Holh (Masidonia) Romania Holh Romania Kut Holh Romany (Macedonia) Cyrillic Romany (Serbia) Romany (Southern Greece) Ronga Runyankore Holh Russia Holh Russia Kut Holh Rutoro Holh Salvadoran Sign Language Samoa Holh Sangir Sango Holh Saramaccan Holh Sena Holh Sepedi Holh Sepulana Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovak Sign Language Slovakia Holh Slovenia Holh Solomon Islands Pidgin Holh Spain Holh Spain Kut Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Taiwan Kut Holh Tajiki Holh Tamil Holh Tarascan Holh Tatar Holh Telugu Holh Tetun Dili Thai Holh Thai Kut Holh Thlanglei Africa Kut Holh Tigrinya Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuluk Kut Holh Turkey Holh Turkmen Holh Tuvalu Holh Twi Holh Tzeltal Holh Tzotzil Holh Uigur Holh (Arabic) Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek (Roman) Uzbek Holh Venda Holh Venezuela Kut Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yoruba Holh Zambian Sign Language Zande Holh Zapotec Holh (Isthmus) Zimbabwe Kut Holh Zulu Holh\nCAWN AWK CAPAR 22\nHlathlainak Na Tuah Ning Kha Ṭhanchoter\n“A ṭha bik i thim awk kha nan hngalh lai.”—FIL. 1:10.\nHLA 35 A Biapi Deuhmi Thil kha Hngal\n1. Mi cheukhat cu zeicah pumpak hlathlainak an tuah ti lo?\nTUCHAN ah mi tampi nih an nunnak caah tangka a za in an ngeih nakhnga fakpi in rian an ṭuan a hau. Unau tampi zong an chungkhar herhmi thil bawmh awkah suimilam tampi chung rian an ṭuan a hau. Cheukhat cu nifatin rianṭuan kalnak ca le rian a dih hnu inn ṭinnak caah suimilam tampi an hman. Mi tampi cu an chungkhar bawmh awkah tangka kawlnak caah pumsalei rian kha fakpi in an ṭuan. Chun nitlak rian an ṭuan caah unau pawl cu an tha a ba tuk. Cucaah pumpak hlathlainak an tuah ti lo.\n2. Hlathlainak kha zeitik caan ah dah na tuah?\n2 Baibal le kan cauk hna hmangin pumpak hlathlainak tuah awkah a caan kan pek a hau. Jehovah he a ṭhami pehtlaihnak ngeih le zungzal nunnak hmuh kan duh ahcun mah cu a biapi tukmi a si. (1 Tim. 4:15) Cheukhat cu zingka tein an tho i a daih lio caan le ṭha tein an tuaktan khawh lio caan ah pumpak hlathlainak kha an tuah. Cheukhat nih hlathlainak kha zanlei ah an tuah i an tuahmi kong kha ruah awkah minit tlawmpal chung a caan an pek.\n3-4. Kan cauk hna he aa tlaiin zei thlennak hna dah an tuah, zeicah?\n3 Hlathlainak tuah awkah a caan pek cu a biapi tuk ti kha na hna a tla ko lai. Asinain zeidah kan hlathlainak awk a si? ‘Rel awk a tam tuk.’ ‘A zapi tein rel dih cu a har tuk’ tiah na ti men lai. Cheukhat nih bupi chuahmi cauk kha an rel dih i Baibal hrambunh in chuahmi video zong kha an zoh dih. Asinain unau tampi caah cun cutin tuah cu a har. Uktu Bu nih mah kha an hngalh. Cucaah naiah Uktu Bu nih cauk in le Internet in cauk pawl kan hmuhmi kha ṭhumh deuh awkah bia an khiah.\n4 Tahchunhnak ah, Jehovah Tehte Hna i Yearbook timi cauk kha chuah a si ti lo. Asinain thla fatin chuahmi jw.org® le JW Broadcasting® ah thazaang a pemi hmuhtonnak tampi kan hmuh khawh. Mipi sin pekmi Vennak Innsang le I Hlau! mekazin zong kumkhat ah voithum lawng chuah a si cang. Mah thlennak an tuahmi cu a dang thil tuahnak ah a caan kan ngeih nakhnga caah a si lo. Mah thlennak i aa tinhnak cu “a biapi deuhmi thil” ah lungthin pek awkah a caan kan ngeih nakhnga caah a si. (Fil. 1:10, NW) Zeitindah a biapi deuhmi thil kha kan hngalh khawh ti le pumpak hlathlainak tuahnak in zeitindah ṭhathnemhnak tling tein kan hmuh khawh timi kong kan i ruah hna lai.\nA Baipi Deuhmi Thil Kha Biapi Ah Chia\n5-6. Zei bantuk cauk hna dah ṭha tein kan hlathlai awk a si?\n5 Zeidah kan hlathlai hmasa awk a si? Nifatin Baibal hlathlainak caah a caan kan pek awk a si. Kan relmi kong ṭha tein ruahnak le hlathlainak ah a caan tam deuh in kan pek khawh nakhnga zarh fatin Khrihfabu Baibal relnak cazin kha ṭhumh a si. Kan hmuitinh cu zarh fatin rel dingmi Baibal caang pawl kha rel sawhsawh lawng si loin Baibal bia nih kan lungthin a kan tawngh nakhnga le Jehovah he kan i naih nakhnga caah a si awk a si.—Salm 19:14.\n6 Zeidah ṭha tein kan hlathlainak awk a si? Cawn awk Vennak Innsang, Khrihfabu Baibal cawnnak le zarhlai pumhnak caah i timhtuah kan duh lai ti cu a hmaan ko. Cun Vennak Innsang le I Hlau! capar zong kan rel awk a si.\n7. Kan website le JW Broadcasting ah taarmi kip kha kan rel khawh lo tik asiloah kan zoh khawh lo tikah kan lung a dongh awk a si maw?\n7 ‘A si ko, asinain JW Broadcasting i telin jw.org® website ah taarmi cauk le video hna cu a tam tuk caah zeitindah ka hlathlai lai?’ tiah na ti men lai. Tahchunhnak pakhat in zohhmanh hna u sih: Rawldawr pakhat ah mah tein i lak khawh a simi a thaw tukmi rawl a phunphun an hun. A cawtu hna nih an chiahmi rawl dihlak kha an ei kho lo. Cucaah an ei khawh tawk tein an i lak. Cu bantukin electronic in taarmi kha a dihlak in na rel khawh lo hmanhah na lung dong hlah. Na rel khawhmi kha rel asiloah na zoh khawhmi kha zoh. Hlathlainak tuah timi cu zei sullam dah a si ti le pumpak hlathlainak tuah in zeitindah ṭhathnemhnak tam deuh kan hmuh khawh timi kong kha i ruah hna u sih.\nHlathlainak Cu Rian A Si\n8. Vennak Innsang kan hlathlai tikah zeidah kan tuah awk a si, cutin tuahnak in zeitindah ṭhathnemhnak na hmuh khawh lai?\n8 Hlathlainak na tuah tikah a biapimi thil pakhatkhat na cawn khawh nakhnga na relmi cungah lungthin pe. Hlathlainak tuah timi cu rian kan ngeihmi khualrang tein rel le a phi rin lawng kha a si lo. Tahchunhnak ah, Cawn Awk Vennak Innsang kan rel tikah capar hramthawknak i langhternak timi kha rel hmasa. Mah hnuah a biatlangpi kha rel, cun a biatlangte le i ruah ṭhan dingmi biahalnak hna kha ṭha tein rel law ruat. Cun capar kha duhsah tein le ṭha tein rel. Catlangbu kip ah zei kong dah i ruah ding a si lai ti a langhtermi a hmasa bik catlang kha lungthin pe. Mah catlang nih catlangbu ah a bikin a chim duhmi kong kha hngalhthiam awkah aan bawmh lai. Capar na rel tikah catlangbu kip cu a biatlangte le a biapi bikmi a kong he zeitindah aa pehtlaih ti kha ruat. Hlanah na rak hngalh lomi le tam deuh in hlathlai na duhmi kong le biafang kha i ṭial.\n9. (a) Vennak Innsang kan hlathlai tikah a hleiin Baibal caang ah zeicah lungthin kan pek awk a si, zeitindah lungthin kan pek awk a si? (b) Joshua 1:8 ah a langhter bantukin kan relmi Baibal caang kong he aa tlaiin zeidah kan tuah awk a si?\n9 Khrihfabu pumhnak ah Vennak Innsang kan hlathlaimi nih Baibal hngalhthiam awkah a kan bawmh. Cucaah Baibal caang kip ah lungthin pe, a hleiin Khrihfabu pumhnak ah mah capar cawn tikah rel dingmi Baibal caang hna kha lungthin pe. Cun Baibal caang chung bia nih catlangbu i a bik in a chim duhmi kong kha zeitindah a langhter ti kha lungthin pe. Mah lengah na relmi Baibal caang kong ruahnak ah a caan pe law pumpak na nunnak ah zeitindah ka hman khawh ti kha ruat ṭhan.—Joshua 1:8 rel.\nNulepa hna, nan fale kha hlathlainak tuah ning kong cawnpiak hna u (Catlangbu 10 zoh) *\n10. Hebru 5:14 ningin nulepa nih an fale kha zeicah chungkhar pumhnak tuah lioah hlathlainak tuah ning kong an cawnpiak hna awk a si?\n10 Nulepa nih zarh fatin Chungkhar Pumhnak ah an fale kha i nuam hna seh ti an duhmi cu a phung a si ko. Nulepa nih chungkhar pumhnak tuah lioah i ruah an duhmi kong kha an timhtuah awk a si, asinain a hleiin le lungthin a lami thil hna kha tuah a hau lo. Chungkhar Pumhnak ah thla fatin chuahmi JW Broadcasting zohnak asiloah Noah lawng saknak ti bantuk program tuah lioah hlathlainak tuah khawh ning kong ngakchia cawnpiaknak zong a biapi tukmi a si. Tahchunhnak ah, Khrihfabu pumhnak caah zeitindah i timhtuah ding a si asiloah sianginn ah ton khawhmi biahalnak caah zeitindah hlathlainak tuah khawh a si timi zong kha an cawn a hau. (Hebru 5:14 rel.) Inn ah hlathlainak an tuah ahcun video aa tel lomi Khrihfabu pumhnak le civui ah langhtermi kong hna kha hngalhthiam awkah an i fawih deuh lai. Chungkhar pumhnak zei can dah tuah ding a si ti kha nulepa nih ngakchia i an hngalhthiam ning le an kumkhua cungah i hngat in biakhiahnak an tuah awk a si.\n11. Baibal kan cawnpiakmi hna kha anmah tein sullam a ngeimi hlathlainak tuah khawhning kong cawnpiak cu zeicah a biapit?\n11 Baibal kan cawnpiakmi hna zong nih hlathlainak tuah ning kha an cawn a hau. Baibal an hun cawn hmasa lioah Baibal kan cawnpiakmi hna nih Baibal cawnnak asiloah Khrihfabu pumhnak caah an i timhchung i a phi an rinmi kan hmuh tikah kan i nuam. Asinain Baibal kan cawnpiakmi hna kha hlathlainak tuah ning le anmah tein sullam a ngeimi hlathlainak tuah ning kong zong kha kan cawnpiak hna a hau. Cuticun buaibainak a um tikah Khrihfabu i midang sinah bawmhnak hal colh canah kan cauk hmangin hlathlainak an tuahnak thawngin zulhawk a tlakmi ruahnak cheuhnak anmah tein zeitindah hmuh khawh a si ti kha an hngalh lai.\nHlathlainak Na Tuah Tikah Hmuitinh Ngei\n12. Hlathlainak kan tuah tikah zei hmuitinh dah kan chiah awk a si?\n12 Hlathlainak tuah a duh lomi na si ahcun hlathlainak tuahnak ah kaa nuam bal lai lo tiah na ruah men lai. Asinain naa nuam kho ko. Hlathlainak tuahnak kha caan tawi tein thawk law duhsah duhsah in a caan tam deuh hman i zuam. Zeicah hlathlainak ka tuah timi kong kha ruat. A biapi bikmi hmuitinh cu Jehovah he naih tein um ding kha a si awk a si. A dang hmuitinh hna cu mi pakhat nih biahalnak a kan tuah tikah leh khawh awk asiloah kan tonmi buaibainak he aa tlaiin hlathlainak tuah khawh awkah a si awk a si.\n13. (a) Mino pakhat nih sianginn ah a zumhnak kong kha zeitindah a dotdot tein a chim khawh? (b) Kolose 4:6 ah kan hmuhmi ruahnak cheuhnak kha zeitindah kan zulh khawh?\n13 Tahchunhnak ah, nang cu sianginn a kai liomi mino pakhat na si maw? Na khaanhawi pawl nih thlennawnnak kha an zumh dih. Baibal nih a kan cawnpiakmi sernak kong na zumhnak a ruang kha chimh na duh hna, asinain cutin tuah awkah sining ka tlinh lo tiah na ruah men lai. Cucaah hlathlainak tam deuh in na tuah a hau. Na tuah awk a sinak a ruang pahnih a um: (1) Pathian nih thil vialte a ser ti na zumhnak kha fehter (2) na zumhnak kha ṭha deuh in fianter khawh awkah cawng. (Rom 1:20; 1 Pet. 3:15) Nangmah le nangmah kha hitin i hal hmasa, ‘Ka khaanhawi pawl nih thlennawnnak kan zumh tiah zeicah an chim?’ Cun kan cauk kha hmang law ṭha tein hlathlainak tuah. Mah nih naa ruahchanmi nakin na zumhnak kong kha fianter awkah a fawiter deuh lai. An upatmi pakhat nih thlennawnnak cu a hmaanmi a si tiah a chimh hna caah mi tam deuh nih thlennawnnak kong kha an zumh. Thlennawnnak a palhnak a ruang pakhat asiloah pahnih hrawng na chimh khawh hna ahcun biatak hngalh a duh taktakmi kha na bawmh khawh hna lai.—Kolose 4:6 rel.\nHngalh Duhnak Na Ngeihmi Kha Ṭhanchoter\n14-16. (a) Na hngalh tuk lomi Baibal cauk kong he aa tlaiin tam deuh in cawn awkah zeidah na tuah khawh? (b) Cherhchanmi Baibal caang hna hmangin Amos Baibal hngalhthiam khawh deuh ning kong kha fianter. (“ Baibal kha A Nungmi Siter” timi rinli kulh kha zoh.)\n14 Khrihfabu pumhnak ah na hngalhthiam tuk lomi chimchungbia Baibal cauk tawi pakhat hlathlai ding a si hei ti u sih. Hmasa bik ah mah chimchungbia he aa tlaiin na lungthawhnak kha na ṭhanchoter khawh. Zeitindah cutin na tuah khawh?\n15 Pakhatnak ah, hitin i hal: ‘Mah Baibal ṭialtu kong he aa tlaiin zeidah ka hngalh? Ahodah a si, khoika ah dah a um, zei rian dah a ṭuan?’ Baibal ṭialtu kong tam deuh in kan hlathlaimi nih a hmanmi biafang asiloah a hmanmi tahchunhnak hna kha hngalhthiam awkah a kan bawmh men lai. Baibal na rel tikah Baibal ṭialtu hna i an sining a langhtermi biafang hna kha kawl.\n16 Pahnihnak ah, Baibal an ṭial caan le an ṭialnak hmun hngalh cu na caah bawmtu a si kha na hngalh lai. Baibal an ṭial caan kha Vawlei Thar Lehnak Baibal a hnulei ah a ummi “Baibal Cauk Cazin” timi ah fawi tein na zoh khawh. Mah lengah Appendix A6 ah a ummi profet pawl le siangpahrang pawl kong cazin zongah na zoh khawh. Na hlathlaimi Baibal cu chimchungbia cauk a si ahcun mah Baibal ṭial lioah a cangmi kong hna kha hngalhthiam awkah naa zuam ko lai. Profet hna nih zeibantuk a ṭhalomi lungput asiloah tuahsernak kha dah hrial dingin an i ruahchan? Ahote dah amah he chan chankhat ah a nungṭi? A konglam tam deuh in hngalh awkah a dang Baibal cauk hna zong kha na hlathlai a hau kho men. Tahchunhnak ah, profet Amos a nun lioah a cangmi kong tam deuh in hngalhthiam awkah Amos 1:1 ah a cherhchanhmi 2 Siangpahrang le 2 Chanrelnak hna relnak zongin ṭhathnemhnak na hmu kho. Mah lengah Amos he chankhat ah profet a ṭuan vemi Hosea ṭialmi Baibal zong kha na rel khawh. Mah a dang Baibal hna kha na rel ahcun Amos a nun lioah a cangmi kong kha hngalhthiam chin awkah aan bawmh lai.—2 Si. 14:25-28; 2 Chan. 26:1-15; Hos. 1:1-11; Amos 1:1.\nBaibal kha A Nungmi Siter\nBaibal caang pawl ṭha tein hlathlainak thawngin Baibal ah an kong ṭialmi hna cu kanmah bantukin ruahnak le intuarnak a ngeimi minung an si ve ti kha kan hun hngalh. Amos kong cheukhat kha a dihthliar in ruathmanh.\n(Catlangbu 14-16 zoh) *\nAmos cu “saikamor thingthei a cingmi” le a si a fakmi tuu zuatu pakhat a si.—Amos 1:1; 7:14.\nIsrael ram ah profet rian ṭuan awkah Judah ram i a inn kha lungtho tein a kaltak.—Amos 7:15.\nAmos cu phungchim lo awkah nawlpek a si. —Amos 7:10-13.\nNa nunning le Amos nunning aa lawhnak kha na hmu maw? Nang zong Baibal ah an kong ṭialmi hna nih an tonmi thil sining hna kha na tong ve men lai. An kong kha lungtho tein hlathlainak thawngin a nungmi siter hna u sih.\nA Konglam a Dikthliar ah Lungthin Pe\n17-18. Catlangbu chung i tahchunhnak asiloah pumpak tahchunhnak kha hmangin a biapi theng lo tiah na ruahmi a konglam nih pumpak hlathlainak a nuamhter khawh ning kha langhter.\n17 Baibal kan rel tikah tam deuh hngalh duhnak lungthin kan ngeih ahcun a ṭha. Tahchunhnak ah, Messiah a thihnak kong a chimchungnak Zekhariah dal 12 kha na rel hei ti u sih. (Zek. 12:10) Caang 12nak na phanh tikah Messiah a thih tikah a ngaih a chia tuk dingmi “Nathan innchungkhar” kong kha na rel. Khulrang in rel dih canah naa din i hitin naa hal: ‘Nathan innchungkhar le Messiah cu zeitindah aa pehtlaih? Tam deuh in hngalh khawhnak lam a um hnga maw?’ Hlathlainak cheukhat na tuah. Mah cacaang ah a cherh chanmi 2 Samuel 5:13, 14 kha na rel, mah in Nathan cu Siangpahrang David fapa hna lakah pakhat a si kha na hngalh. A dang a cherhchanmi Luka 3:23, 31 nih Jesuh cu Mary hringsortu a simi Nathan tefa a si kha a langhter. (“Josef cu Heli fapa a si” timi hlathlai awk a kong tawi—Luka 3:23 ah zoh.) Ruahlopi in lunghthawhnak na hun ngei. Jesuh cu David hrinsor a si lai timi chimchungbia kha na hngalh cang. (Matt. 22:42) Asinain David cu fapa 20 leng a ngei. Cucaah Zekhariah nih Jesuh a thih tikah a ngaih a chia hngami Nathan innchungkhar kong cuset khaset in a langhtermi cu khuaruahhar awk taktak a si.\n18 A dang tahchunhnak hi ruathmanh. Luka dal khatnak ah vancungmi Gabriel nih Mary sin bia a chimnak kong le a pawi hngami fapa he aa tlaiin khuaruahhar thil a chimhnak kong kha kan rel. Hitin a ti: “Amah cu milian mingan a si lai i Cungnung Bik Pathian fapa tiah ti a si lai. Amah a hringsortu Siangpahrang David bawiṭhutdan kha Pathian nih amah cu a pek i Jakob tefa hna Siangpahrang zungzal in a si lai.” (Luka 1:32, 33) Jesuh cu “Cungnung Bik Pathian fapa” tiah auh a si lai tiin Gabriel nih a hmasa ah a chimmi cu kan i cinken men lai. Asinain Jesuh nih “Siangpahrang” in a uk lai tiah Gabriel zong nih a chimchung ve. Cucaah Gabriel a chimmi kong he aa tlaiin Mary nih zeitindah a ruah hnga tiah kan ruah men lai. Jesuh nih Siangpahrang Herod kha a airolh lai asiloah Israel siangpahrang pakhat a si lai tiah Gabriel nih a chim duhmi a si tiah Mary nih a ruat maw? Jesuh siangpahrang a si ahcun Mary cu Siangpahrang nu a si lai i a chungkhar cu siangpahrang inn ah an um lai. Asinain Mary nih cu bantukin Gabriel sinah a chim tiah a langhtermi a um lo i Jesuh zultu pahnih bantukin Pennak ah a sangmi dirhmun hmuh awkah a hal tiah kan rel bal lo. (Matt. 20:20-23) Mah nih Mary cu zeitluk in dah aa toidormi nu a si ti kha a langhter.\n19-20. Jeim 1:22-25 le 4:8 ah a langhter bantukin hlathlainak kan tuah tikah kan hmuitinh cu zeidah a si?\n19 Baibal le kan cauk pawl kan hlathlainak a ruang cu Jehovah he i naih kan duh caah a si ti kha a zungzal in i cinken hna u sih. “Zei ka lo ti kha” ṭha tein i zoh in Pathian lunglawmhter awkah zei thlennak dah tuah a herh ti zong kha hngalh kan duh. (Jeim 1:22-25; 4:8 rel.) Hlathlainak tuah hlanah Jehovah kha thiang thlarau kan hal hmasa awk a si. Kan hlathlaimi a kong in ṭhatnak hmuh khawh awk le zei thlennak dah kan tuah a herh ti kha ṭha tein hngalhthiam awkah kan bawm tiah kan nawl awk a si.\n20 Salm caṭialtupa nih a langhtermi Pathian mi bantuk si khawh awkah i zuam hna u sih, hitin a ti: “An i lawmhnak cu BAWIPA nawlbia tu ah khan a si i cu nawlbia cu chunzan in an ruat. . . . An tuahmi thil kip ah khua-awng an tong.”—Salm 1:2, 3.\nHlathlainak tuah ning kong hngalh cu zeicah a biapit?\nA bikin lakmi Baibal caang, Filipi 1:10 le pumpak hlathlainak tuah a herhnak cu zeitindah aa pehtlaih?\nBaibal kong pakhat cung i na lungthawhnak kha zeitindah na ṭhanchoter khawh?\n^ cat. 5 Jehovah nih zoh awk, rel awk le hlathlai awk thilri tampi kha siang ngaiin a kan pek. Hi capar nih zeidah ka hlathlai lai ti biakhiahnak tuah awk le pumpak hlathlainak tuahnak in ṭhathnemhnak tam deuh in hmuh awkah aan bawm khomi, hman awk a tlakmi ruahnak cheuhnak hna kha hngalh awkah aan bawmh lai.\n^ cat. 61 HMANTHLAK FIANTERNAK: Nulepa nih an fale kha zarh fatin Vennak Innsang Cawnnak caah i timhtuah ning an hmuhsak hna.\n^ cat. 63 HMANTHLAK FIANTERNAK: Unaupa pakhat nih Baibal ṭialtu Amos kong a hlathlai. A hnulei i hmanthlak hna cu unaupa nih Baibal a rel i a ruah pah in a mitthlam ah a cuantermi an si.\nKhrihfabu ah Dawtnak le Dinnak\nHarnak Lakah Dawtnak le Dinnak\nTlaihhrem a Tongmi Hna Hnemhnak\n‘Hi Vawlei Fimnak’ Kha I Hlenter Hlah\nText Digital cauk download option VENNAK INNSANG (CAWN AWK CAUK) 2019 May\nVENNAK INNSANG (CAWN AWK CAUK) 2019 May


TLAWMPAL TE KA RUAHNAK KA VUN LANGHTER KO LAI: TLUANG ZA THANG – The Chinlung Post\nTlawmpal te ka ruahnak ka vun langhter ko lai. Atulio ca ttial cu i muaicawk lo ti zong a fawi ngai ko nain thil sining chim hi ka rian asi ve ko tiah ka ruah caah asi. Atulio Ralkap nih hramhram loin uknak an chuhmi kongah ahohmanh nih kan duh cio bak loh. Ralkap le Palik zong nih methal kahnak in nunnak zong an laak thluahmah kan hmuh tikah kan ngeihchia tuk cio.\nAtulio thil sining zoh tikah Non Violence Movement in Violence Movement ah a chuak lai tihi ka thin phang ngaingai.Hakha/Thantlang dirhmun chim ahcun atu tiang cu nunnak le thisen luan tiang a pha rih loh i hnangam deuh asi. Atulio tiang cawlcanghnak dirhmun pin in cawlcangh ahcun Thisen luannak a chuah khawh caah atu cawlcanghnak level tu hi Control tuah khawh i zuam peng ah a ttha.\nRalkap Lutlai pawl nih dai tein lamzawhnak, duhlonak langhternak zong an duh ti lo caah ningcang loin tlaihkhih le thongthlaak, meithal kahnak le thisen luannak, nunnak liamnak hi atulio Kawlrawn Khuapi dang ah tampi a chuah bantukin kan Chin Ramkulh ah a can lonak ding cu Mizapi kan rian asi. Zeicah tiah Non Violence Movement le Civil Disobedience Movement nih cun Thisen chuahnak le nunnak liamnak, buaibainak chuahpi kha ai tinhmi asi lo caah asi.\nKan mino hruaitu hna an thi a lin i an thin hannak a sang taktak cang ko nain zei kan ti hnga, daihnak in cawlcanghnak tuah ding hi i tiim peng ko uh tiah nawl kan duh hna. Ramdang ummi kan miphun hawi hna zong nih bawmhnak chawva nan peknak cungah kan i lawm i , daihnak le a nemnak in cawlcanghnak tuah ding lawng hi thazaang pek le chimrel ding asi tiah ka ruah.


UN NIH KAWLRAM KONG A CHIMMI CU LUNGRAWK NGAI SI KO – The Chinlung Post\nApril 24, 2021 admin Kawlram 0\nUN ceikhanmi cu lungrawk ngai si hoi ko.Kawlram kongkau an ceihkhan cuahmah liopi asi. UN General Assembly topumhnak ah Kawlram kongkau cu biatak tein ceihkhan cuahmah asi. Hi konghe pehtlaiin UN General Assembly nih kawlram kongah thiltuah an timhmi cu athar siloin a liamcia in an chimceih lengmang mi le ramkip hna nih an ti lengmang mi tthiamthiam kha tuah an timh ti a si tthan.\nKawlram buainak konghe pehtlaiin UN General Assembly topumhnak ah tuah an timhmi cu Ralhrang kawlralkap hruaitu lutlai hna cu Democracy dirh a si khawhnnak ding ah siseh, an tleihmi minung thlah colh dingin timi kong an i ruah cuahmah tiah thawngzamhnak nih a langhter. Theih cio bangin UN nih hin hmur le ka thiamthiam in kawlram kong cu tuan atimh rih.\nKawlralkap nih hramhram in uknak an lak hnu ah Kawlram mipi hna nih biatak tein UN cungah ruahchannak nganpi an ngei. Asinain hmur le ka lawngin kawlralkap pawl nawlnak lawng aw-an an chuah tikah siseh, ataktak in zeihmanh cawlcanghnak an tuah lo tikah kawlram mipi hna nih UN cungah ruahchannak an ngeihmi cu attum chuk chin lengmang cang ti asi. Hi konghe pehtlaiin tuni ah ASEAN meeting an tuah lai i, kawlram kong zong ceihkhan a si lai. Mizzima\nRelchih: Generation Z chan ahcun “Networking” hi number one a si cang. Hlan chan bantuk in Babel innsang bantuk sak le, Roman Empire bantuk in buu pakhat tthawn caan a si ti lo. MAH/SAC ralhrang zong hi Buu pakhat nih an tei lai lo. Buu kip riantuanttinak/ networking strategy lawng nih a tei lai. Cucaah, ram chung lei Generations Z pawl an “network” a ttha tuk. Cucaah, an tei hrim hrim lai.\nKengkip ah SAC ralhrang dohtu buu an von pawt lulh ciomi hi MAH nih a ttih bakmi a si. Zeicatiah, networking in an von ttanti tthan tik ahcun, hngerhte/ ants bantuk in, a chungrel tiang minutes ah a ei colh khotu an si kha aa fiang tuk. CDM movement zong hi kan pale nih networking in an von kal colh i, tthathnemnak tampi a um. Ram lenglei activities zong hi networking a biapi taktak.\nCucaah, atu kan chan/ generation Z chan hi network in riantuan chan a si caah, buu thar nan hmuhmi tete hna kha, khuaruahhar ding a si lo. Network caah a biapi bakmi thihri pakhat cio an si tiah ifiang ding an si. Zeitindah buu pakhat le buu khat, tlang khat le tlang khat, khua khat le khua khat rian kan ttuan tti khawh lai, tiah “networking strategy hi biapi ah ruat cio chan kan phan. Credit: Zasang Cinzah.\nKAWLRAM KONG AN CEIH BAK IN BIAFIANG A CHUAK LAI ATI CANG


SAC Ralkap Sakhan An Lak - News and Media\nKNU bridage 5 hmunhma ah umhmun a khuar mi hmai suang sakhan pakhat cu KNLA nih nihin April 28 ah zing ah an doh i an lak tiah thawng theih a si. Cu sakhan cu 2000 kum lio ah khan lak an timh ko nain an hlawh a rak tling kho lo o a tu ah an hun lak khawh than, sinain KNLA lei zong an sung mi a tam pi ve,” tiah Karen thawngzamh nih an kanghter.\nSakhan lak kahdohnak ah hin KNLA lei in ralkap 1 a nunnak liam i pakhat hliam a tuar ti thawng theih a si i a biafiang a si le si lo hngalh a si rih lo. Thailand-Myanmar ramri Than Lwin tiva kam ah a ummi SAC ralkap hmai suang sakhan a si mi Ti Mu Thah(သီးမူထ) le Taw Lay That(သော်လဲထ) cu 2021 March le April thla ah an lak khawh i nihin (2022 April 28) zing ah Kyauk Hngek(ကျောက်ညပ်) sakhan an lak. Hi sakhan hna hi a bia pi tuk mi an si tiah theih a si.\nKyauk Hngek sakhan lak a si hnu in SAC lei nih May Nu Tha(မယ်နူထာ) khua vanlawng in bomb an thlak co ve i a rawk mi zat fiang in theih khawh a si rih lo. Myaing Peng Sein Kone Khua SAC Ralkap Nih An Khangh, Kahdohnak Zong A Fak Magwe ramtthen Myaing peng Sein Kone(စိုင်းဂေါင်း) khua mipi inn SAC ralkap nih nihin April 28 zing Sml 11 hrawng ah khangh i satil inn zong an khangh chih dih tiah tualchung mi nih Yangon Khit Thit ah an chim.\nTualchung mi nih ” Satil inn zong an khangh, tii tohnak hrawl zong ngan lo in an hrawh dih, Ralkap hi 70 fai an si,” tiah an chim. SAC ralkap hna cu PDF pawl nih an kah hna i kaphnih kar kahdohnak a fak, hriamngan zong an hman tiah theih a si. Khuami an zaam dih caah mei ch a mit cang ko nain a rawt mi zat fing in theih khawh a si rih lo. Crd – TCP


Hakha Ah Kahdohnak An Thok Cang (Kahdohnak thawng dang tampi he) – FIAKFAIROCK\nHakha Ah Kahdohnak An Thok Cang (Kahdohnak thawng dang tampi he)\nHakha Ah Kahdohnak An Thok Cang: Chin ramkulh Hakha khuapi chuahnak ah ralhrang le hna cu CNA/CDF nih an kah cang hna tiah theih a si. CNF chimnak nawlngeitu Salai Htet Ni nih cun “Atu tiang kan fehter khawhmi cu Hakha khuapi chuahnak le Hakha in a hmasa bik khua pawngah kahdohnak a um ti hi a si. Zinglei 11:00 am hrawngah kan thok. Falam khua in mengruk a hlatnak Lungpi khua hrawng zongah meithal thawng theih a si. Kanmah he kahdonak a si maw si lo ti bel cu kan fehter kho rih lo. Hakha pawng kahdohnak cu kan fehter cang” tiah a chim.\nHakha pawng kahdohnak kongah an i kap cang ti lawng theih a si rih i thawngpang dang zeihmanh a um rih lo. Ref: The Irrawaddy. Kalaymyo ah thluaklei thlamtling lomi pakhat ralhrang nih an vuak: Sagaing ramthen, Kalaymyo, Bochoh lamtonnak le Natchuang lamtonnak Cherry inn tang ah a um tawn mi thluaklei tlamtling lomi pakhat cu October 12 zan Suimilam 7:30 hrawng ah ralhrang pali hna nih a ruang um loin an vuak tiah theih a si.\nTuphei khuami pakhat nih “Anmah cu kee in Zawnglei lei ah an kal. Cu lio ah ralhrang hna cu Zawnglei khua in Falam lei an rat lio a si. Cu zaan cu an pahnih in inn an hlam lo caah chungkhar zong lungrethei in an um hna. Zinglei zongah kawl ding in ruah a si ko nain ralhrang hna an kal rih lo caah nihin zinglei tu ah kawl an si. Kalay in kilometers 81 a haltnak no.5 lam pawng ah thisen kan hmuh caah cuka kiangkap cu tha deuh in kan kawl.. Cuti cun a mit ah meithal hliammi U Thawng Lun Mang ruak cu hmuh a si. Cuka pawngah cun Salai Thawng Nei Mawi (kum 34) ruak zong a paw ah meithal voili hliamnak kan hmuh than. Chun suimilam 12:00 hrawng ah miruak cu char an si, an ruak filhlawm colh ding in RC father pakhat nih timhtuahnak a ngei” tiah a chim.\nNizaan October 12, zaan suimilam 9:00 hrawngah Zipia palik sakhan cu Myaing mipi vengtu phu (Myaing PDF) le Poah PDF phu fonh nih an doh hi a si. Myaing PDF in rianngei pakhat nih “Kanmah phuhnih fonh nih Zipia khua tlangcung ah ummi palik sakhan cu kan dohmi a si. Cu sakhan ah cun palik minung 25 hrawng an um. An umnak hmun ah luhhnawh in kan va dohhna, palik 5 hrawng kan kah hna i pahnih cu an thi” tiah a chim.\nI kahnak hi minute 45 hrawng a rau. PDF lei pahnih zong an phei le an kio ah kuanfang nih a hliam hna. Sakhan hi mei in khangh dih an i timhmi a si nain khangh manh loin hnu an tolh than tiah Mizzima nih a tial. Mukung(မုံးကိုး) kahdohnak ruangah khuami za renglo an zaam: Shan ram Musee pengkomh Mukung peng ah Kokanh MNDAA le nawlngeihnak latu ralhrang kahdohnak ruangah khua pathum in khuami minung 400 leng ralzaam dirhmun an phan tiah theih a si.\nCu kahdohnak ruangah khuami vialte an zaam dih, Phawjung khua, Phawjung khuathar le Kawngttat khua in chungkhar inn 100, minung 400 leng cu Myanmar-Tuluk ramri hmun ah ralzaam dirhmun in an um hna. October 12, ralhrang le MNDAA kahdohnak ruangah Phawjung khua inn hnih cu hriamngan khen nak in a rawh lengah khuami minung 6 cu kuan nih a hliam hna. Kuan nih hliammi minung 6 chungah kum-2 ngakchia minung pahnih le kum-60 luan upa pahnih an i tel The Irrawaddy nih a tial.\nCun Yangon ramthen Mingalatawngnguat peng ah nihin zinglei suimilam 9:00 luan ah tlanglawng lei riantuantu Non-CDM Thein Win cu meithal kah a tong i an kahnak hmunah a thi colh tiah theih a si. Thein Win cu Myanmar tlanglawng lei thawngzamhnak ah a tuanmi a si i Yan Kin Mawng min in social media ah ca tial tawm mi a si tiah Khit Thit Media nih a tial.\nRalhrang hna nih Kawkareih myo in hriamngan in an kah caah hriamngan kuan cu Ywa Thit khua chung ah a tla i inn pakhat rawk . Atu ah cun Ywa Thit khua le Kamaigone (ရွာသစ်ကျေးရွာ၊ ကမိုင်ကုန်းကျေးရွာ) khua mipi hna cu a him nak hmun ah an zaam tiah Khit thit media nih a tial. By. Anna Par & Flowery Par\n← Ralhraang nih Falam peng ah biakinn tel in inn li an duah\nSualnak ngeilo tiah court(တရားရုံး) nih thlahcang mi Chinmi minung 4 cu an tlaih than hna →


Salai Lahnin: Saya Rual Uk Lawnglawng Hi Biatak A Au Pi Tu A Si – Myanmar Chins\nSalai Lahnin: Saya Rual Uk Lawnglawng Hi Biatak A Au Pi Tu A Si\nJanuary 25, 2019 Hakha Laimi BIAKNAK, CHIN, HEALTH 0\nSalai Lahnin : Saya Rual Uk Lawng Hi Biatak Aupi Tu Cu A Si\nSalai Lahnin biachim hi zapi thinlung ah rian a tuan ngaingai. A donghnak i a chimmi pawl hrim cu mipi nih a hman tuk an ti cio i , mipi lungthin ah rian a tuan ngaingai.\nCu a bichim mi pawl lakah a hman ngaingai mi pawl cu(1) Pathian riantuan tu Pastor le Evangelist pawl nih thlacam ta hmasa loin thawngthachim nan i foih tuk tiah a phomh hna. A hman tuk mi bak a si. Billy Graham tepawl nih thawngtha an chim lai ah zeitluk in dah thla an cam hmasa tite hna a tahchunh mi kha a hman bak mi a si.\nLaimi tampi hi thawngtha chim hi a thiam in thiam cio a si cang i thlacamnak in an nenh tilo caah mipi caah thawngtha a sunglawi tuk tilo, Salai Lahnin chim bangin voikhat thawngtha chim ding a si ahcun voi 30 tel thlacam ta hmasa sehlaw biatak hi ai phuang ko hnga.\n(2) Pastor tampi le Evan tampi cu Singer loin thawngtha chim nan thiam tilo a timi zong a hman bak fawn, Tu lio ramdang phan thawngthachim pawl hi Singer loin an um tak lo tiawkin a um. A sinain Hlasatu pawl zong hi Pathian nih a hman mi cu a um bak ve ko.\nSalai Lahnin nihcun Saya Rual Uk belte hi biatak a phuang tu bak a si tiah a dirkamh colh cang. Dr. Rual Uk hi Online ahcun Salai Lahnin nih a rak soibalmi a si nain Dr. Rual Uk Malaysia a phak hnu ah Salai Lahnin he Biakinn chung ah an i tong, Cu hnu ah Dr. RualUk thawngthachim kha Salai Lahnin nih a theih ve i rawl ei zong a sawm tiah theih a si.\nHika ah Salai Lahnin nih Dr. RualUk lawnglawng a tinak video zohnak\nZay Ye Htet A Uar Tu Kawl Nu Biachim Cu A Lungthiang Bak Ve\nRonaldo Cu Portual Nih An Pek Mi Degree ChuhThan Dawh Si Cang


Ralhrang nih Meikhangh Ding An Kalnak ah CNDF Bomb Kamhmi An Ilamh Sual\nNihin Nan.4, ah Falam peng Tibual ralhrang camp um hna nih ram meikhangh ding in an ithawh I, an kalnak lamah CNDF nih an kamh mi bomb an ilamh sual caah ralhrang pakhat cu a thi ko lai zumh asi. Adang zong hliam an tuar dih lai zumh asi. Tuchung ah Tibual khua cungah ralhrang helicopter an zuanter len mi zong hi Hliamtuar hna hi sizung ah kalpi ding in a rak tummi asi lai zumh asi. Ralhrang nih hin bomb an ilamhnak pawngkam hna cu hriamnam ngan in heh tiah an kah hna tiah theih asi.\n𝐵𝑦: 𝑆𝑎𝑙𝑎𝑖 𝐾𝐵 𝑇ℎ𝑎𝑤𝑛𝑔- 𝐌𝐲𝐚𝐧𝐦𝐚𝐫 𝐫𝐚𝐦 𝐋𝐮𝐚𝐭 𝐍𝐢 𝐉𝐚𝐧𝐮𝐚𝐫𝐲 𝟒 𝐡𝐢…(?)\nTukum Kum Thar 2022 January 4 hin cun Rampi Luat Ni kum 74 tlinnak a si cang. “Luat” ti mi biafang hi a sunglawi tuk mi a si. Hremmi, ukmi, penmi, namnehmi, zawmhtaihmi le pheumi sinak in luatnak kan hmuh ni a si tik ah a sunglawi tuk mi a si. Cucu zeidah a si, ti kha a tawinak in ka vun langhter than.\n𝐌𝐲𝐚𝐧𝐦𝐚𝐫 𝐫𝐚𝐦 𝐋𝐮𝐚𝐭𝐧𝐚𝐤 𝐍𝐢- Myanmar ram cu a tlangpi in Mirang le Japan kuttang ah kan rak tla. 1886 kum khan Mirang (British) kuttang ah kan rak tla cang. Hi lio ah ram hruaitu hna nakin Siangakchia le Phungki pawl hi luatnak kan hmuh nakhnga an rak cawlcaang deuh ti khawh a si. 1942 kum, Vawlei Ralpi 2nak (World War II) a dih lai ah Myanmar ram cu Japan kuttang ah kan tla ve.\nGeneral Aung San nih Mirang sin ah, “Luatnak kan pe u,” tiah a rak hal. “Tlangcungmi he vaa ruah hmasa u,” an rak ti ca ah, Shan, Kachin le Chin kha a rak sawm hna i 1947 January 12 ah Panglong Tonpumhnak le lungtlin minthutnak zong an rak tuah. A tlangpi in kan ram cu Thi Baw Min an tlaih hnu ah Mirang kuttang ah a tla. 1948 January 4, zinglei suimilam 4:20 ah, “Myanmar ram a luat,” tiah vawleipi theih in thanh a si. Cuticun, kan ram cu Pyidaungsu Thamada Myanmar Naingngantaw (The Republic of the Union of Myanmar) tiah auh le thlen a si.\n𝐌𝐢 𝐫𝐚𝐦𝐝𝐚𝐧𝐠 𝐤𝐮𝐭 𝐋𝐮𝐚𝐭𝐧𝐚𝐤 𝐍𝐢 𝐢𝐧 𝐦𝐚𝐡 𝐫𝐚𝐦 𝐑𝐚𝐥𝐤𝐚𝐩 𝐤𝐮𝐭 𝐚𝐡- Pyidaungsu Thamada Myanmar Naingngantaw cu Parliament Democracy hruai ning phung in kan i hruai lai tiah thanh a rak si. 1947 kum ah phunghram an rak ser. 1947 kum phunghram ning in Myanmar ram a pakhatnak bik President cu Shan miphun 𝑵𝒚𝒂𝒖𝒏𝒈 𝑺𝒉𝒘𝒆 𝑺𝒂𝒘𝒃𝒘𝒂𝒈𝒚𝒊 𝑼 𝑺𝒂𝒐 𝑺𝒉𝒘𝒆 𝑻𝒉𝒂𝒊𝒌 a si. Prime Minister (Vungyigyoke) cu 𝑼 𝑵𝒖 a si.\nParliament Democracy chan 1948-1962 kum tiang hi PM U Nu nih a hruai i President hna hi an min zong a lang huaha lo. Aruang cu 1947 kum phunghram ruang ah a si. Phundang cun, Prime Minister kha nawlngeihnak sang bik pek a si ca ah a si. President cu a cung bik ah a um nain, phungrelnak caang 45/46 ruang ah Cozah uknaklei kong ah nawl a ngei lo. Phundang cun, Prime Minister nawlngeihnak tang ah President cu a um ti khawh awk ding khin a um. 2008 phunghram tu ahcun President kha cung bik ah a um.\nAsinain, President lila zong cu Ralkap nih an uk (indirect controlling) thiamthiam. Cuticun, kan ram cu 1962 kum ah U Ne Win nih nawlngeihnak a laak i a duhpoh in a hruai. Kum 70 renglo mi ramdang kuttang ah si loin mah ram Ralkap kuttang ah kan tla. Nihin zong ah kan doh cuahmah mi cu Ramdang pennak ral si loin mah ramchung ralkap chiahru lila kan do. Cucaah, vawlei cung ram sifak bik hna lak ah kan i tel peng rih.\n𝐉𝐚𝐧𝐮𝐚𝐫𝐲 𝟒 𝐡𝐢… Zeiti a va si hmanh ah January 4 cu kanmah le kan umnak cio in kan upat. Kan hngalh caamcin i kan tuah zungzal fawn. U Nu, U Ne Win le Than Shwe nih caantha an rak i laak riangmang i mi ramdang kut ah chanh si loin anmah kut in rammi cu an kan nawnnok hnu ah an zumhraihmi (tapeh) kut ah chan khat hnu chan khat nawlngeihnak cu an chanh i nihin tiang vawlei cung Ramchung Ralthawh (Civil War) sau bik ram ah kan i tel.\nCuti asiah, Luatnak Ni (Independence Day) kan ulh-amh mi le kan tuah zungzal mi hi zeibantuk sullam dah a ngeih kun? Mi ramdang kuttang in kan luatnak philhlonak ca lawng ah maw kan hman rih lai? 2010 kum ah siseh, 2015 kum ah siseh, Cozah thar a kai kan ti nain nawlngeihnak taktak cu Ralkap kut thiamthiam ah a um. Cucu pei Tlangcungmi nih kan duhlo i nihin tiang kan kheel cu. Hriam he dohthlennak kan tuah cu.\nHi kong ah 2015 kum thimnak a dihka ah catlang tawite ka rak tenh/tial mi a um. Cucu, “𝑵𝒊𝒉𝒊𝒏 𝒂𝒉𝒄𝒖𝒏 𝑴𝒚𝒂𝒏𝒎𝒂𝒓 𝒉𝒊 𝒄𝒉𝒆𝒖𝒕𝒉𝒖𝒎 𝒂𝒉 𝒂𝒂 𝒄𝒉𝒆𝒖. 𝑹𝒂𝒍𝒌𝒂𝒑, 𝑵𝑳𝑫 𝑪𝒐𝒛𝒂𝒉 𝒍𝒆 𝑻𝒍𝒂𝒏𝒈𝒄𝒖𝒏𝒈𝒎𝒊 𝒕𝒊𝒊𝒏 𝒌𝒂𝒏 𝒊 𝒄𝒉𝒆𝒖. 𝑯𝒊𝒕𝒊 𝒏𝒊𝒏𝒈 𝒊𝒏 𝒌𝒂𝒏 𝒓𝒂𝒎 𝒂 𝒌𝒂𝒍 𝒑𝒆𝒏𝒈 𝒌𝒐 𝒂𝒉𝒄𝒖𝒏, 𝒁𝒖𝒖 𝒔𝒆𝒉𝒕𝒖 𝒅𝒊𝒏𝒈 𝒂𝒉 𝒌𝒂𝒏 𝒛𝒖𝒂𝒕 𝒎𝒊 𝑪𝒉𝒊𝒛𝒂𝒘𝒉 𝒏𝒊𝒉 𝒌𝒂𝒏 𝑺𝒂𝒑𝒉𝒆𝒓𝒉 𝒂 𝒇𝒊𝒓 𝒅𝒊𝒉 𝒃𝒂𝒏𝒕𝒖𝒌 𝒂 𝒔𝒊 𝒕𝒆 𝒍𝒂𝒊,” tiah ka rak tial.\nAtaktak ah kan sapherhbawm cu uico rual nih an tlik (an zaampi). A sapherh cu chimlo meicung tumting nih a zelh mi sapherhbawm koko hmanh an tam. Uico theo cu, “𝑴𝒂𝒉 𝒃𝒂𝒘𝒎𝒉𝒏𝒂𝒌 𝒔𝒂𝒑𝒉𝒂𝒘 𝒂𝒏 𝒕𝒂𝒎,” ti a si lo maw kha? Asinain, nihin tu ahcun, “𝐑𝐚𝐥𝐤𝐚𝐩 (𝐏𝐚 𝐓𝐚𝐰𝐢 𝐭𝐞𝐜𝐡𝐮𝐧𝐠) 𝐥𝐞 𝐑𝐚𝐦𝐦𝐢 𝐌𝐢𝐳𝐚𝐩𝐢 𝐊𝐨𝐦𝐡,” tiin kan i then cang.\n#𝐂𝐡𝐚𝐩𝐜𝐡𝐮𝐚𝐧 𝐡𝐧𝐮 𝐚𝐡 𝐭𝐡𝐚𝐫𝐜𝐡𝐮𝐚𝐡 𝐭𝐡𝐚𝐧 𝐦𝐢 𝐜𝐚𝐛𝐢𝐚 𝐚 𝐬𝐢.\nPhunzai Lo Tein BAWIPA sinah Lawmhbia Chim Hi Ral Teinak Asi →\n← CDF-KKG nih Bochan Bakmi Salai Thawng Lian nih Miphun Caah Nunnak A Peek


ZEIRUANGAH CHINMI PATHIAN RIANTUANTU TAMPI KAN THIH – Buanchukcho\nBiahmaisa: Tu lio kan thih loh cu tuksum thlingza a si ko. Chinmi PATHIAN rianțuantu tamtuk kumkhat chungah an thih tikah zumtu hna kan khuaruah a har cio! “Zeiruangah dah a si hnga,”? tiin kan i hal cio hna.\nBIBLE TLINNAK A SI KO\nUnau cheukhat nih, PATHIAN nih Biakam hlun bantukin Biakamthar ah bia a ceih in dan a tat ti hna lo, JESUH KHRIH Tlangbawi Ngan nawlpiaktu kan ngei cang. Cucaah, nihin PATHIAN rianțuantu tampi an thih hi dantatnak a si lo. Bible nih a chimmi a tlinnak a si ko. Bible nih, raldonak, mangțaam, rai le lihnin a tlung lai a tibantukin rai a tlung i rai nihcun mizeihmanh a thlei dang lo cu ta, ti bantuk hnain hmuh ning kha chim cio a si.\nRAI A TLUN HLAN IN AA THOK CANG\nMiphun dang kong cu va chia rih ko u sih law, kan mah kong te hi chim ko rih u sih. Chinmi PATHIAN rianțuantu an thih hi rai a tlun hlanin aa thok cang. Ralkap nih uknak an lak khan a rak i thok cang. Ralkap nih uknak an lak hi Khuamui thuahkhatnak a si i rai a hun i bet tikah khuamui thuat hnihah a hung i cang.\nFeb 1, uknak an lakthok le covid rai nih a hun kan phak hlan, khuamui thuahkhat caan lio ahkhan, kanmah Hakha Thantlang chung lawngin PATHIAN rianțuantu minung 8 nih ruahlo pipi in an kan dinh tak i kan Khuaruah a tam cang! Cu hnuah mui thuahhnihnak covid rai nih a hun kan phak tikah, PATHIAN rianțuan tu a sawmsawm in an hun thih chap tikah, kan thla a kan hlauh i, kan thin a phang i, kan ning a ți! “BAWIPA PATHIAN duhnak le tinhmi zeidah a si hnga,?” tiah, kan ruat cio.\nBIAKAM THAR BIACEIH NING\nBiakam hlun bantukin Biakam thar ah PATHIAN nih mi, dan a tat ti hna lo, bia a ceihti hna lo, tiah PATHIAN Vel hi a sining loin chim sual a ol ngaimi si. Biakam hlun le Biakam thar ah aa dangmi cu minung le minung karlak biaceih ning, ” ha caah ha,” tibantuk kha, “na ral va daw,” tibantuk in thlen a si. Sihmanhselaw, PATHIAN le minung kar biaceih ning kong tu ahcun, Biakam hlun bantukin nihin, Biakam thar chanah, vawleicung ah harsatnak hi a um ko i a tam hmanh a tam deuh leh lam! Ralpi pakhatnak le ralpi pahnihnak ah minung zeizat remruam dah an thi hna. Cun vawlei cung rai a tlung cangmi ah minung zeizat dah thi cang! Mangțaam a tlung cangmi ruangah minung zeizat dah a thi cang! Lihninhnak ruangah mi zeitluk tamdah an thih cang!\nBible nih, raldohnak, rai, mangțaam, lihnin a chimmi vialte hi minung sual ruang i a ummi lawngte an si dih. Bible chimmi tlinternak men i a ummi a si lo. Thlarau khamhnak kawngtu ahcun, PATHIAN Zaangfahnak a zik a phanh lio caan a si. Profet Isaiah le Daniel te hna i an chimmi PATHIAN dantatnak le harnak kong te hna hi Biakam thar ah a phan ding tampi an um.\nVELNGEIHNAK CAAN I DANTATNAK\n“A tu kan caan hi Velngeihnak Caan a si cang, Biakam hlun bantukin PATHIAN nih mi dan a tat ti hna lo,” tiah chim awk a țha lo.\nJESUH nih Biakam thar Israel mi le tuchanmi hna cu Bia a ceih hna i, “Cucaah a sual lomi vialte hna thahnak ruang i dantatnak kha nan cungah a tlung lai; A sual lomi Abel thawk khan Biakinn le biakțheng karlak ah nan thah mi Zekhariah, Berekhiah fapa tiangkhan, hihi kan chimh hna: hi mi vialte hna ruang i dantatnak cu tuchan mi cungah hin a tlung lai,”\ntiah bia a rak ceih hna ( Mt 23:35-36 ).\nBiakam thar cauk chungah Israelmi tuanbia aa țial ti lo. Sihmanhselaw, History in kan hngalh khawh tawk a um ko. Biakam hlun channak in biakam thar, Velngeihnak Caan chungah Israel mi temhin caan hi a sau in a faak deuh. BAWIPA JESUH vancung i lak a si hnu AD 70 hrawng ahkhan Jerusalem cu Rom ralkap General Titas nih a tuk i Biakinn telhin Jerusalem cu an hrawh i an khangh dih cikcek.\nVawleicung khuazakip ah Juda mi cu an thek dih hna i Cu hnu cun Israel miphun hna cu 1947 lawngah ram an hung ngei kho țhan. Kum 1877 hrawng ram ngei lo in an vai!! Hitler nih Juda minung tamtuk a rak thah hna kha! Kha zat zat kha, biakam hlun ah, vokhat thihah Israel mi an thi bal lo.\nTAM DEUH PEK MI CU TAM DEUH HAL VE\nTampi pekmi cu tampi hal țhan a si ve lai; tam deuh pek a simi cu tam deuh hal țhan a si ve ko lai.\nNihin cu Biakam thar, Velngeihnak Caan zikah kan um cang hna. Velngeihnak Caan a si bantukin PATHIAN nih JESUH KHRIH a zumtu paoh a THIANG THLARAU cu a kan pek dih. THIANG THLARAU hi zeitluk dah a man a fah? Vel tampi THIANG THLARAU tampi pek kan si. THLARAU laksawng tampi, Thluachuah tampi a kan pek tikah, nun tampi a kan hal țhan ve tikah, kan pe țhan ve ti lo. Hika zawn ahhin kan chambauin, kan palh in kan sual cio ko lai dah.\nPentecost Ni le kha lio hrawng PATHIAN Vel le THIANG THLARAU a rak toih hna kha rak tam tuk kaw nun tampi hal țhan an si ve. Mah thil mahta ti an rak ngei hna lo! Inn hna an zuar, lo hna an zuar, thilri hna an zuar tikah an rak i phaw cio. Sihmanhselaw Ananias le a nupi nih an lo zuarman a cheu cu an rak i thuh caah, an nu va in chikhat te ah THIANG THLARAU nih a rak thah colh ko hna kha.\nHerod nih PATHIAN kha a upatnak a pek lo caah BAWIPA vancungmi nih chikhatte ah a vun tuk i pei a thih kha (Lamkaltu 12:23).\nKan nih Chin mi hna zong, Myanmar ram miphun dang vialte nak in PATHIAN Vel le a Zaangfahnak tam khun a hmu mi kan si. Cucaah tam deuh hal kan si ve ko lai. A kan hal cuahmah ko hi! Kan sualnak hi i phuang ko hna u sih.\nJESUH nih, ” Ka dawtmi cu ka chimhhrin hna i dan ka tat tawn hna. Cucaah cun i biatak law na sualnak kha mer tak hna ( Bia 3:19).\nKAN PALH IN KAN SUAL KO\nUnau pakhat cu a zawt tikah, a thih ka siang hrimhrim lo. Cucaah a damnak hnga lungfaak ngaiin rawlulh in thla ka campiak. Dam ti lo in a thi ko. Cutikah chikhat cu ka lung a caw! “Kan thlacammi BAWIPA nih a kan leh duh țung lo ahcun, kan thi dih ko ne lai hi teh, covid rai in kan himnak hnga kan rian ngawlzauin ramlak ah i thuh maw kan herh ne lai,” ti hna ka ruat i hna bei dawng ngaiin ka um.\nBAWIPA Hmai i lungdong ngai i ka um lio ahcun BAWIPA nih ka thlacamnak a ka leh lo nak a ruang cu a hun ka pemter i Ka tha a hung tlung țhan.\nPATHIAN rianțuantu hna lakah mi nunnem cem Moses hmanh pei a rak i palh sual ve kha. Zu le nu le tangka ah a rak tlu lo. Thlarau lei kongah a rak i palh kha! Bia in chim ding Lungpi kha a rak tuk sual. Cucaah taksa thih biaceihnak kha a rak huah.\nBAWIPA kha a rak nawl len ve ko nain, BAWIPA nih a rak ngai duh lo ( Deu 3:26).\nTHIHNAK LE RAM THLENNAK\n1. Thlarau lei i aa palh sualmi nunnem Moses a thih hmasa locun, Joshua nih Jordan a tanpi kho hna lai lo. Aaron le kum 20 cunglei hna kha an thih hmasa lo cun, kanaan luh khawh a si lai lo.\n2. PATHIAN ngaihchiattertu Sawl a thih lo ahcun, PATHIAN lawmhtertu David cu siangpahrang a țuan kho lai lo. ( A sual lo mi Jonathan zong a pa pawngte ah a thi ve khah)\n3. BAWIPA rianțuan a celh ti lomi, thih duh, Elija lak a si lo ahcun thlarau let hnih Elisha nih a hmu kho lai lo.\n4. JESUH a thih i lak a si lo ahcun, THIANG THLARAU a ra kho lai lo.\nRALRIN RIH DING\nZeitik caan paoh ah, miphun pakhatkhat si hna hna seh, ram pakhatkhat si hna seh, ka phawi lai, ka țheh lai, ka hrawh lai, tiah ka thlerh ko hnga, Sihmanhselaw cu ka tlerhmi miphun nih cun a țhat lonak kha a mertak ahcun a cung i thil țhalo ka tuah lai ka timi kha a țhat deuhnak in ka ruah țhan lai.\nCun voi khatkhat cu miphun pakhat siseh, ram pakha siseh, ka sak lai i ka phun lai, tiah bia ka ti ko hnga. Sihmanhselaw ka mithmuh ah thil țhalo kha a tuah i ka bia a ngaih lo ahcun, a ca i thil țha tuah kaa timhmi kha a ruah țhan a herh fawn ko lai.\n2021 Feb, Rev. Chan Kep Tu a thih chawng ahkhan, Malaysia Pastor a țuan lio mi Unau pakhat cu lungfaak ngai in thla a rak cam. Chun i aa hngilh lio ah vancungmi pathum an rak ra i bia an rak chimh. “Tho, tho, bia kan in ruah lai an ka ti i, nangmah bantuk daitlangin PATHIAN rianțuantu a ngumi hna hi minung 1100 nunnak kan lak lai i, cu hnu cun ram a dam lai an ka ti,” tiah a ka chimh.\nThlacam mi nu pakhat ka hal țhan i, “Yangon hi khua vanchia a si. Thisen tampi a luang lai i Sodom khua bantukin a rawk lai, Mandalay zong thisen tampi a luang lai, teinak cu Yangon in aa thok te lai. Laitlang hi cu thisen tam a luang lai lo. Cucaah kawllei Laimi a caan um lio ah Laitlangah an kir ah a țha lai, a ka ti.\nBAWIPA Vancung mi nih Israel mi cu rai in a tuk hna i thong 70,000 an thi. Jerusalem tuk a hun timh tikah, BAWIPA cu a ngaichih i BAWIPA Vancung mi cu a tlauh bantukin, PATHIAN ruanțuantu vialte le mipi vialte zong nih kan lungțhumhin kan sual phuang hna u sih. BAWIPA a ngaichih lai i tuanah a kan dam ter ko lai.\nBAWIPA PATHIAN Zaangfahnak le a Vel cu a dawtmi hna cungah tlang țhan ko seh. Amen\nJESUH KHRIH MIN IN KA DOH\nASIA TIMES nih a langhtermi, thiamsang hna nih an chimmi, “Covid zawtnak thar Alpha/ Delta hi kawlram minung Million 55 chungah zat ceo nih zarhthum chungah an i chawnh kho i minung sing 100 in sing 150 tiang an thi kho,” tiah an thanhmi hi, BAWIPA JESUH KHRIH MIN in ka doh. BAWIPA Vel le Zaangfahnak cu Myanmar mipi cungah um ko seh.\nBAWIPA nih a kan hruai ning aa lawh cio lo caah, Facebook khuapi hi ka chuahtak țhan zau lai. Pehtlaih a ka duhmi caah 09400303083 hi ka ph si i Viber in pehtlai khawh si lai.\nZumtu hawi le vialte BAWIPA nih a Țhawnnak in in huppheng hna seh.


Tutan President Thimnak Kongah White House Nih An Chim Cang Hih – Chin World News Evening\nUS President thimnak cu ho nih a tei tiah official ngaingai in an thanh kho rih lo. CNN nih Biden electoral vote 253 a hmuh i, Trump nih 213 a hmuh tiah a tial. Fox news nih cun Biden nih 264 a hmuh i, Trump nih 213 a hmuh tiah a tial ve.\nTrump nih Pennsylvenia- North Carolina- Georgia- Alaska a laak ahcun 268 a si lai. Nevada hi atu lio ahcun a biapi ngaingai mi a si. Nevada ah Biden tlawmte in a thawng deuh. Biden nih Nevada a laak ahcun 270 bak te a ngah lai i, teinak a co lai. A ngah lo ahcun Trump nih tei khawh thiamthiam a si.\nHouse thimnak ah Democrats pawl nih tei dawh a si nain an thutdan 8 cu Republican nih an laak piak cang hna. Atu tiang result a chuak cangmi ah Democrats nih thutdan 208 an ngah i, Republican nih thutdan 192 a ngah lio a si. Thutdan 218 a hmu khomi party nih house ah majority an si te lai. Cattialtu: Salai Lairamthang


VIDEO: Zarchi Thin Yu Nih Pastor David Lah Cu Ngaihthiam A Hal, Ka Palh Tuk A Si Cang – Chin 11 News\nVIDEO: Zarchi Thin Yu Nih Pastor David Lah Cu Ngaihthiam A Hal, Ka Palh Tuk A Si Cang\nRev. David Lah a soisel ruangah a zeng i a mit khua a hmu lo tiah tu lio online ah a lar ngaimi Zarchi Thin Yu nih Rev. David Lah cu ngaihthiam a hal cang “Rev. David Lah a soisel lio ahkhan ramdang in a rak tlungmi a si i zawtnak he a rak tlungmi a si pinah mi tampi nih amah sualpuhnak an chim cio tikah keimah zong nih ka chimh ve sual mi a si” tiah Zarchi Thin Yu nih cun a chim.\n“Keimah hi ka lei a zaang, mah lio ahkhan ka mit khua a hmu rih i online ah a lar ngai tikah phungki tiang nih online in a duhlonak kong an chim ve. Cu tikah keimah cu ka lei a zaang ngaimi ka si i amah Saya David La zong Canada rammi a si tiin ka theih.” Tiah zong Zarchi Thin Yu nih cun a chim hi a si.\nCun a chim rih mi cu “Mah lio ahkhan Saya David La cu Kawlram a phan timi ka theih tikah minung ti cu ka thinlung kaa thingh kho ve lo i bia pakhat ka chimh sual. Kan biakmi Buddha zong nih nan sual ahcun nan sual nan phuan lai, lih nan chim lai lo a ti caah Saya David Lah cungah ka chim sualmi ngaihthiam ka hal.”\n“Anu le pa a unau cungah ka chimh sualmi cu a um lo. Mah lio i ka rak chimh sualmi ruangah Saya David Lah cu ka pawng ah um hlah hmanh sehlaw Pastor a si vemi Saya (Pastor Kyaw) na um ko caah nangmah sin tu in Saya David Lah cu ngaihthiam ka hal” tiah ngaihthiam halnak a tuah hi a si.\nZarchi Thin Yu nih a chim mi cu VIDEO in rak ngai ve.


𝗞𝗮𝘄𝗹𝗿𝗮𝗺 𝗧̣𝗵𝗮𝗹 𝗖𝗮𝗮𝗻 𝗖𝗵𝘂𝗮𝗵 (𝗠𝘆𝗮𝗻𝗺𝗮𝗿 𝗦𝗽𝗿𝗶𝗻𝗴): 𝗙𝗼𝘂𝗿𝘁𝗵 𝗪𝗮𝘃𝗲 𝗼𝗳 𝗗𝗲𝗺𝗼𝗰𝗿𝗮𝗰𝘆! – The Cherry Par\n𝗞𝗮𝘄𝗹𝗿𝗮𝗺 𝗧̣𝗵𝗮𝗹 𝗖𝗮𝗮𝗻 𝗖𝗵𝘂𝗮𝗵 (𝗠𝘆𝗮𝗻𝗺𝗮𝗿 𝗦𝗽𝗿𝗶𝗻𝗴): 𝗙𝗼𝘂𝗿𝘁𝗵 𝗪𝗮𝘃𝗲 𝗼𝗳 𝗗𝗲𝗺𝗼𝗰𝗿𝗮𝗰𝘆!\nFebruary 24, 2021 Cherry News\n𝗞𝗮𝘄𝗹𝗿𝗮𝗺 𝗧̣𝗵𝗮𝗹 𝗖𝗮𝗮𝗻 𝗖𝗵𝘂𝗮𝗵 (𝗠𝘆𝗮𝗻𝗺𝗮𝗿 𝗦𝗽𝗿𝗶𝗻𝗴): 𝗙𝗼𝘂𝗿𝘁𝗵 𝗪𝗮𝘃𝗲 𝗼𝗳 𝗗𝗲𝗺𝗼𝗰𝗿𝗮𝗰𝘆! ⟨estimated reading time: 5 minutes, 1581 words⟩\nFebruary 24, 2021 Vawleipi ah zaukphung tiletpi (𝘄𝗮𝘃𝗲𝘀 𝗼𝗳 𝗱𝗲𝗺𝗼𝗰𝗿𝗮𝗰𝘆) nih a phakning kha Political Science nih phunthum: 𝗙𝗶𝗿𝘀𝘁 𝗪𝗮𝘃𝗲 (1828–1926), 𝗦𝗲𝗰𝗼𝗻𝗱 𝗪𝗮𝘃𝗲 (1945-1974) le 𝐓𝐡𝐢𝐫𝐝 𝐖𝐚𝐯𝐞 (1974 – ) tiah a tlangpi in a ṭhen.\nCun democracy a tlakchuk kirnak tilet (𝘄𝗮𝘃𝗲𝘀 𝗼𝗳 𝗮𝘂𝘁𝗼𝗰𝗿𝗮𝘁𝗶𝘇𝗮𝘁𝗶𝗼𝗻) zong kha phunthum: First Wave (1926 to 1942), Second Wave (1961 to 1977) le Third Wave (1978-) tiah a tlangpi in a ṭhen. Samuel P. Huntington nih 1991 ah “Third Wave” timi cauk a chuah in hi ṭhenning hi a hun lar khun. Asia ram zeimaw hi cu vawlei ralpi 2nk hnu deuhah democracy tiletpi nih a phak chommi kan si hna i ram tam deuh cu “Third Wave” deuh nih a phakmi ram kan si.\nAsia ram hna lakah “Third Wave” democracy tiletpi nih a phakmi lakah a hlawhtling ko tiah conglomh deuhmi cu South Korea le Taiwan khi an si. Indonesia, Philippines le East Timor hi “challenges” an ngei pah tonah chiah an si i, naihrawng kum 15 in Bangladesh, Pakistan le Thailand hi an dirhmun ralrin lau awk dirhmun lei (alarming trend) ah chiah an si. “Waves of Democracy” tilet nih a phak hna i democracy hruainak phung nih kum saupi a umpi cangmi ram hna zongah democracy hnur a kirnak le chiatlei a panh ṭhannak zon (𝗱𝗲𝗺𝗼𝗰𝗿𝗮𝘁𝗶𝗰 𝗯𝗮𝗰𝗸𝘀𝗹𝗶𝗱𝗶𝗻𝗴 𝗼𝗿 𝗱𝗲𝗺𝗼𝗰𝗿𝗮𝘁𝗶𝗰 𝗿𝗲𝗰𝗲𝘀𝘀𝗶𝗼𝗻) hi tahning a phunphun kha an um. Ram cheukhat cu a ningpi in a khurchung tawne “𝗱𝗲𝗺𝗼𝗰𝗿𝗮𝘁𝗶𝗰 𝗯𝗿𝗲𝗮𝗸𝗱𝗼𝘄𝗻 𝗼𝗿 𝗮𝘂𝘁𝗼𝗰𝗿𝗮𝘁𝗶𝗰 𝗿𝗲𝘃𝗲𝗿𝘀𝗮𝗹” tiang kha an tla ṭhan hna i, ram cheukhat cu a ningpi siloin tlawmpaltete in a tlami le a tla hnik dengmang mi “𝗻𝗲𝗮𝗿 𝗺𝗶𝘀𝘀𝗲𝘀” timi zong kha an um. Tutan Kawlram a cangmi cu: a tawne tiang atla ṭhanmi ram kha a hun si.\n2019 ah mithiamsang pakhat nih 1950-2018 karlak Asia ram 18 chung democracy dirhmun “𝗯𝗮𝗰𝗸𝘀𝗹𝗶𝗱𝗶𝗻𝗴 𝗲𝗽𝗶𝘀𝗼𝗱𝗲𝘀” kha dohhlatnak research a tuah tikah ram 10 ahcun democracy atlu bak i, ram 6 hi an tluk hlan deuhah an nung kho ṭhan, ati. Cun ram 2 hi tlaklei an panh ziahmah, tiah a chim. India le Philippines hi tlaklei a panhmi “ongoing” ah chiah an si. India ram vuncichok Modi le Philippinces vuncichok Duterte hi zaukphung ziaza (democratic quality) an kalhnak zon a um len tiah puh an tong pah hna i, 𝗧𝗵𝗮𝗸𝘀𝗶𝗻𝗶𝘇𝗮𝘁𝗶𝗼𝗻 𝗼𝗳 𝗧𝗵𝗮𝗶 𝗽𝗼𝗹𝗶𝘁𝗶𝗰𝘀 𝗹𝗲 𝗧𝗿𝘂𝗺𝗽𝗶𝘀𝗺 𝗼𝗳 𝗨𝗦 𝗽𝗼𝗹𝗶𝘁𝗶𝗰𝘀 phun zong hi cu phun deuhah mi tampi cu an chiahmi asi. Tulio nitlakram tampi hi “third wave of autocratization” nih a kan phak, tiah an ti. Democracy nunning ziaza he kalh deuhin ram a hruaimi an karh ngaingai ah an hmuh lio khi asi. Cuticun, democracy a fek cangmi kan timi ram hna zongah “𝘄𝗮𝘃𝗲 𝗼𝗳 𝗮𝘂𝘁𝗼𝗰𝗿𝗮𝘁𝗶𝘇𝗮𝘁𝗶𝗼𝗻” tilet kha ram zeimaw ah a tho cuahmah ve lio khi asi.\nDemocracy thadernak a langhtertu “𝘄𝗲𝗮𝗸 𝗱𝗲𝗺𝗼𝗰𝗿𝗮𝗰𝘆 𝘀𝘆𝗻𝗱𝗿𝗼𝗺𝗲” kong an hlathlai nakah mipi sin ram uknak nawl chuh a tamnak ram hi economic leiin a tha der rihmi ram (𝘄𝗲𝗮𝗸𝗲𝗿 𝗲𝗰𝗼𝗻𝗼𝗺𝗶𝗰 𝗽𝗲𝗿𝗳𝗼𝗿𝗺𝗮𝗻𝗰𝗲), ramkhel hruainak tungtlang a fekfuan aṭhawng rih lomi ram (𝗹𝗲𝘀𝘀 𝗽𝗼𝗹𝗶𝘁𝗶𝗰𝗮𝗹 𝗶𝗻𝘀𝘁𝗶𝘁𝘂𝘁𝗶𝗼𝗻𝗮𝗹𝗶𝘇𝗮𝘁𝗶𝗼𝗻) le ralkap nih ram hruainak ah huham iapnak le nawl tampi an ngeih tawnnak ram (𝗽𝗿𝗮𝗲𝘁𝗼𝗿𝗶𝗮𝗻𝗶𝘀𝗺) ah a cang duh khun, tiah an ti. Hi lakah ralkap nih uk balnak tuanbia a ngeimi (history of military praetorianism) ahcun a let hnih in a chuak duh, tiah an chim. Cun micungcuang le milian mingan hna ruangah a cangmi “𝗲𝗹𝗶𝘁𝗲 𝗿𝗲𝗮𝗰𝘁𝗶𝗼𝗻 𝗿𝗲𝘃𝗲𝗿𝘀𝗶𝗼𝗻” zong kha hi bantuk ramah a um duh ngai, ti asi. Thailand ah ralkap nih uknak an lakmi cu micungcuang siangpahrang chungkhar lei phu (arch-royalists le monarchy) le Thai ralkap an dirti caah khan asi. Khuate lei um mi sifak deuh le dongchia deuh lawng nih “𝗧𝗵𝗮𝗸𝘀𝗶𝗻𝗼𝗰𝗿𝗮𝗰𝘆” kha an duh i, khuapi ummi milian le mingan deuh “elites” pawl deuh nih cun Thanksin le chungkhar ram uknak cu an duh lo. Cucaah Thailand ah ralkap nih uknak an lak i an uk khawhnak cu: “𝗲𝗹𝗶𝘁𝗲 𝗿𝗲𝗮𝗰𝘁𝗶𝗼𝗻 𝗿𝗲𝘃𝗲𝗿𝘀𝗶𝗼𝗻” phun aa tel caah khan asi.\nKawlram ah micungcuang le milian le mirum (elites) timi tampi hi USDP chungah an tam. Cun Kawl nih an siangpahrang cu an biaknak le zumhnak humhaktu (𝘁𝗵𝗲 𝗱𝗲𝗳𝗲𝗻𝗱𝗲𝗿 𝗼𝗳 𝗕𝘂𝗱𝗱𝗵𝗶𝘀𝘁 𝗳𝗮𝗶𝘁𝗵) ah an rak ruah bantuk khan tulio Kawlmi tampi zong nih Tatmadaw kha cu phunah cun an ruah ve. Tatmadaw hrim zong nih “𝘁𝗵𝗲 𝗴𝘂𝗮𝗿𝗱𝗶𝗮𝗻 𝗼𝗳 𝘁𝗵𝗲 𝗰𝗼𝘂𝗻𝘁𝗿𝘆” ah an i ruat i ram a humhak khotubik ah an i hmu. Tulio ah Senior General Min Aung Hlaing cu YMBA (Young Men’s Buddhist Association) i “Permanent Patron” kha asi. YMBA timi cu Kawlram ah ca a cawng balmi nih kan theihmi kha an si. Cu nih bia tampi khi a chim. Cun Kawlmi tampi cu phun an ṭanh ngaingai i, USDP cozah chanah “Race and Religion Protection Laws” upadi zong kha an rak ser. Naiah Kawl ralkap nih uknak an lak tlawmpal ah Kawlram Deputy Prime Minister hlun U Kyaw Nyein fapa Bo Kyaw Ngen nih “I cannot accept DASSK. I am a Nationalist & a strong Buddhist” tiah aṭial.\nHi bantuk phun hi Kawlmi micungcuang hrinsor chungkhar deuh hna lakah an tam ngaingai. Cucaah tutan ralkap nih uknak an laknak a chuahtertu thil hi chunglei in a langlomi thil tam ngaingai khi um dawh in a lang i, political scientist nih “𝗲𝗹𝗶𝘁𝗲 𝗿𝗲𝗮𝗰𝘁𝗶𝗼𝗻 𝗿𝗲𝘃𝗲𝗿𝘀𝗶𝗼𝗻” an timi phun kha aa tel ve. Cucaah hmanthlak kau deuhin kan zoh ahcun nitlakram tampi hmanhah “the 3rd wave of autocratization” kha an ton cuahmah ve ko caah Kawlram democracy nih hnulei a kirṭhan mi hi cu khuaruahhar tuk awk cu asi lo. Mahbelte, rang tukin a kir ṭhanmi (democratic breakdown) tu hi cu rammi caah a hun poi ngaingai. Rammi caah thil biapi ngaimi cu: hnulei a pil hnu ahhin a hun kir ṭhan te hnga maw timi “𝗱𝗲𝗺𝗼𝗰𝗿𝗮𝘁𝗶𝗰 𝗰𝗼𝗺𝗲𝗯𝗮𝗰𝗸” khi asi. Cun mi tampi nih ruah ngaingaimi cu a hun kirṭhan ahcun zei lampi in dah a hun kir ṭhan khawhning asi lai, timi “𝗺𝗼𝗱𝗲 𝗼𝗳 𝗰𝗼𝗺𝗲𝗯𝗮𝗰𝗸” khi asi.\nKawlram hi zeicadah hlathlaitu tampi nih democracy tiletpi nih a phaknak “Second Wave” zongah an chiah hnga lo i “Third Wave” cazin zongah an telh hnga lo timi kha ruah awk a um nawn. 1948 – 1962 tiang kha “Parliamentary Democracy” ram a rak si bal ko i, South East Asia ahcun ram ṭhangchobik pakhat kha a rak si. Ramkhel hlathlaitu hna nih BSPP cozah chan “𝗼𝗻𝗲-𝗽𝗮𝗿𝘁𝘆 𝘀𝘁𝗮𝘁𝗲 𝗹𝗲 𝘀𝗼𝗰𝗶𝗮𝗹𝗶𝘀𝘁 𝘀𝘁𝗮𝘁𝗲” um lio kha “democracy ram” ah an chiah lo asi ko lai. Cun 2008 phunghram tang a ummi Kawlram hi constitutional expert a cheu nih cun “𝗠𝗶𝗹𝗶𝘁𝗮𝗿𝘆-𝗦𝘁𝗮𝘁𝗲” an ti. “Democratic State” ah an chia lo. Cun “𝗱𝗲𝗺𝗼𝗰𝗿𝗮𝘁𝗶𝗰 𝗯𝗿𝗲𝗮𝗸𝗱𝗼𝘄𝗻” atu le atu a chuah tawn ruangah le ralkap nih iapnak le nawl tampi an ngeih tawnnak “𝐩𝐫𝐚𝐞𝐭𝐨𝐫𝐢𝐚𝐧 𝐬𝐭𝐚𝐭𝐞” ram asi ca zongah “waves of democracy” tilet nih a phak bal lonak ram cazin ah an chiah khi a si men lai. Democracy a tlakchuknak le kirnak tilet “waves of autocratization” lei kapin zoh zongin cucu hmuh khawh pah khi asi.\nZeipoh a va si ah “𝗱𝗲𝗺𝗼𝗰𝗿𝗮𝘁𝗶𝗰 𝗯𝗿𝗲𝗮𝗸𝗱𝗼𝘄𝗻” deuh lawng chim i, democracy a hun kir ṭhannak lampi le nun ṭhannak (𝗱𝗲𝗺𝗼𝗰𝗿𝗮𝘁𝗶𝗰 𝗰𝗼𝗺𝗲𝗯𝗮𝗰𝗸) lei chim bang lo cu a taza deuh rua lai lo. “Waves of Democracy” tilet nih a phak bal cangmi ram hi zoh tikah demoracy nih a kirtak ṭhan hna zongah an thi thai bal lem lo – an dir ṭhan tawn ko. Kan pawngkam ram hi zoh khawh asi. Fak an tlak (breakdown) le din an tlak (near misses) cu ram pakhat le pakhat aa khat hna lo nain Philippines zong voi hnih (1972 and 2005) an tla nain an tho ṭhan. Thailand zong voihnih (2006 and 2014) an tla nain an tho ṭhan ko. Pakistan (2000) le Bangaladesh (2008) zong an rak tla nain an tho ṭhan ko. South Korea(2015), Timor (2015), India (1976), Sri Lanka (2009) le Nepal (2013) zong cu thotho khi an si – an dir ṭhan dih ko. Nain, an ramah “democracy” akir ṭhannak lam “𝗺𝗼𝗱𝗲 𝗼𝗳 𝗰𝗼𝗺𝗲𝗯𝗮𝗰𝗸” tu cu ram pakhat le pakhat an i khat hna lo. Phun hnih in an hun kir ṭhan. Lam pakhat cu: mipi cawlcangh dohdalhnak “𝗰𝗶𝘃𝗶𝗹 𝗿𝗲𝘀𝗶𝘀𝘁𝗮𝗻𝗰𝗲” lampi in asi i, a dang pakhat cu: hruaitu thimnak “𝗲𝗹𝗲𝗰𝘁𝗶𝗼𝗻𝘀” lampi in an ram ah democracy kha a kir ṭhan.\nTulio hi Kawlram ah mipi cawlcangh dohdalhnak (CDM) kha a um cuahmah. Hi lam piin Kawlram ah democracy hi a hung kir ṭhan kho ngaingaimi khi asi. Philippines, South Korea le Timor ram zong kha mah lampi hin a rak kir ṭhan. Cun Kawl ralkap zong nih cun “thimnak” kan tuah ṭhan lai, tiah bia an ikam. Ramkhel biafang cun “𝗣𝗿𝗼𝗺𝗶𝘀𝘀𝗼𝗿𝘆 𝗖𝗼𝘂𝗽” an tuahmi kha asi. Cucaah mah lampi pahnih chungin pakhat paohpoah in Kawlram ah “democracy” cu a hung kir ṭhan ko lai i “zeitik” timi lawng kha chim khawh lomi asi.\nKum zeimaw hrawngin 𝑀𝑖𝑑𝑑𝑙𝑒 𝐸𝑎𝑠𝑡 𝑟𝑎𝑚 𝑙𝑒 𝑁𝑜𝑟𝑡ℎ 𝐴𝑓𝑟𝑖𝑐𝑎 ram zeimawzat ah hramhram uknak (Dictatorships) kha tlang cimh in an cim thluahmah hna i democracy ramah an i thleng. Cucu “Arab Spring” tiah kan theih ngaimi kha asi. Laiholh cun “𝗔𝗿𝗮𝗯 𝗧̣𝗵𝗮𝗹 𝗖𝗮𝗮𝗻 𝗖𝗵𝘂𝗮𝗵” kan ti men lai. Cutin, kan vawlei nichuah laifang ah democracy pangpar an par luaimaimi kha ramkhel cabia ṭialtu cheukhat nih “𝗱𝗲𝗺𝗼𝗰𝗿𝗮𝗰𝘆 𝘁𝗶𝗹𝗲𝘁𝗽𝗶 𝘃𝗼𝗶 𝗹𝗶𝗻𝗮𝗸” (The Fourth Wave of Democracy) tiah min an sak.\nKawlram ah khuasik a hung dih i ṭhal caan kan hun chuak cang lai- Myanmar Spring! Hi “𝐓𝐡𝐞 𝐅𝐨𝐮𝐫𝐭𝐡 𝐖𝐚𝐯𝐞 𝐨𝐟 𝐃𝐞𝐦𝐨𝐜𝐫𝐚𝐜𝐲” tal nihcun kan ram te hi hun kan phan ve cang sehlaw ti hi rammi hna kan thlacamnak le aunak cu asi.\n← Indianapolis Chin ngakchia nih an ton pah lengmang mi\nRev. Dr. Hai Vung Lian (Hanna Lian pa) Khrihfa Bu sin ca kuat →


Malaysia CYO Thawngthanhnak – TCN\nMalaysia CYO Thawngthanhnak\nHome / Chin News / Malaysia CYO Thawngthanhnak\nAugust 4, 2019 Laiholh Thawng0 commentsChin News\nCYO Malaysia thawngthanh\nMalaysia sizung ah damlo ruangah cansau pi a um cangmi Mara kan unau Va Bei Nge bawmhnak caah Chin Youth Organization Malaysia ( CYOM ) hruainak in cabawm kan rak in phawt cio hna lai.\nPumpak, Pengtlang, Khrihfabu sin cio ah bawmhhalnak cabawm kan rak in pk cio hna lai. Cu tikah lunglawm tein nan kan cohlan i nan tikhawh tawk bawmhnak nan rak pek cio nak lai upatnak he zangfah kan in nawl hna.\nKan unau a simi Va Bei Nge ( kum 21 ) konglam cu tuan ah tampi kan rak tial cang. A mahhi Matupi peng Tongbu khuami a si. Kum 2013 ah khan Malaysia a rak phan. UNHCR Card a ngei lo. June 10, 2019 ah khan dam lonak ruang ah sizung ah a ummi a tutiang sizung ah a um rih ko. A cuap, a paw le TB damlonak ruang ah a si. Tangka tamtuk an dih cang.\nMalaysia ah a ummi kan miphun hna nih nan ti khawh tawk cio nan rak bawmhnak lai zangfah kan in nawl hna.\nRamdang in bawmh a duhmi poh nih a tanglei link ahhin bawmhnak pek khawh a si.\nPehtlaihnak Ph: 010 5678 881 ( Andrew )\n← Philippine Ram Ah Tilong Pathum Ai Pah Minung 25 Thi Kum 13 Nu Ngakchia A Pu Le A Tapa Nih An Tlaihhrem Ruangah An Tlaih Hna →


Mithi ruak 410 cu Kyiv khua pawng ah hmuh a si – THE CHINLAND POST\nMithi ruak 410 cu Kyiv khua pawng ah hmuh a si\nThe Chinland Post | 2022 April 4 – Russia nih raltuknak lei a buarmi zohfelnak i a bawmtu caah Kyiv a pawng khua hna ah mipi ruak 410 cu Ukraine nih a hmuh nain mithmuh kuttongh in a hmumi cheukhat cu thinphang thlalau in an um lio a si caah holh kho lo lak in an thinphang tiah Ukraine Attorney General nih April 3 ah a chim.\nKyiv khua pawng cheukhat hmunhma cu Russia ralkap nih an kaltak hnu ah Kyiv khua in meng 23 a hlatnak ah a ummi Bukhara khua cu kekal ralkap pawl nih an tlaih ko nain khuami 300 cu Russia ralkap nih an thah hna tiah Mayor nih a chim.\nRussia nih Bukhara mipi an thah hna timi sualphawtnak cu Russia nih faak piin a al. Russia ralkap hramhram thiltuahnak a ingmi khua an um lo tiah Russia nih a chim i Ukraine nih nitlak lei thawngzamh pawl nih ṭial hna seh tiah a tuah hramhram mi a si tiah a puh.\nBukhara, Irpin le Hostomel khua hna ah Ukraine sihni pawl April 3 ah a voikhatnak bik an lut kho i Russia sualnak zeitlukdah a phanh timi tuakding ah caanhlei kan herh chap tiah Attorney General Iryna Venediktova nih a chim.\n“Mit in a hmutu pawl he rian kan ṭuanṭi a herh. A tu cu mipi hna an intuarmi a tamtuk caah holh kho lo tiang in an um”.\nA tu ruak 140 hi zohfelnak kan dih ko nain Kyiv khua sizung ah a rannnak in Forensic Pathologist thlahpiak ding in Ministy of Health kan forhfial lai tiah a chim fawn.\nUkraine President Volodymyr Zelenskky nih “A zaa leng thahpiak kan tong, mipi an hrem hna, an thah hna, lam cungah ruak pawl hmuh a si, pawngkam ah bom an hmanh, ruak hmanh ah bom an tarh” tiah a chim.\nNitlak lei phu nih Russia cu phihkharnak a thar pawl an tuah ko lai nain cu thiltuah lawng nih cun a zat lo tiah Ukraine President nih a chim.\nMipi tampi a zaa leng thahpiak kan simi hi a fiang ko tiah Minister of Internal Affairs Denys Monastyrsky nih a chim. Pawngkam ah bom thianh lio a si caah pa zeizah an si cu a fiang in chim khawh a si rih lo tiah a chim.\n“Khuami tampi zong an tlau tiah ruah a si. A fiang in cun chim khawh a si lo nain a tam tuk ko” tiah a chim.\nPrevious India ralkap nih CNDF methal zuun 2 le thilri cheukhat an chuhpiak hna\nNext Russia cu UN Human Rights Council chungtel sinak in dinhter ding ah American le Britain nih an i zuam